text:
Friday, October 18, 2013
(42) गोहिक शिकार
गोहिक शिकार
बच्चासँ सिआन धरि, जाबे तीनू धाम-सिंहहेश्वर, कुशेश्वर आ जनकपुर नै देखने छेलौं ताबे अपनो बाबा आ समाजिको काका, बाबासँ सुनैत रहलौं जे तीनू धाम एक्के रंगक दूरीपर अपना सभकेँ अछि। ई भिन्न बात जे जैठाम पृथ्वीपुत्री सीता छथि तैठाम सिंह सदृश सिंहेश्वरबाबा सेहो छथि। मुदा आब जखनि तीनू धाम देखलौं तखनि जौं विचारै छी तँ स्पष्ट दूरी बूझि पड़ैए।
बान्ह-सड़कक अभावमे गामसँ गाड़ी-सवारी नै तँए नाहसँ कुशेश्वर आ सिंहेश्वर आ जनकपुर पएरे गेलौं। भलहिंं अकास मार्गसँ एक रँगाह होइ मुदा जमीनी रस्तामे अंतर अछि। कहैले तँ कोसीओ धार तँ टपै पड़ैए मुदा सप्तकोसीओसँ बिकट रस्ता। ओना जखनि जाए लगलौं तखनि सात दिनक बटखरचाक संग धानक जुट्टी-चढ़बैले- लऽ नेने रही तँए चिन्ता नहियेँ जकाँ रहए। मुदा कोसीक लहरि देखि मन डराएल जरूर। जनकपुरक ठेही बाट तँए कच्चीओ रहने पएरे चलैमे सुगम अछि। जहिना छोट-छीन शब्द संगीक संग -संयुक्ताक्षर- नम्हर बनि ओझरी लगबैत जाइत तहिना कुशेश्वरक रस्ताक धार सभ केने अछि। कोन धार केतए मिल अपनो बदलि गेल आ दोसरोकेँ बदलि गंगो-बह्मपुत्रसँ विकराल रूप बना नेने अछि। जइसँ टपब समुद्र जकाँ भऽ गेल अछि। मुदा बिना टपने कुशेश्वर पहुँचब केना?
संयोग नीक जे धार सबहक बीच मातृक अछि। कातिक बितैत ममियौत भाय नाह बनबए अपना गाम पहुँचला। जे नाह चलनि ओ अहीबेर भँसियाएल अबैत एकटा ढेंगमे लगि फुटि गेलनि। हुनका सबहक ने गाछी-बिरछी बाढ़िक पानि एने सूखि गेलनि मुदा अपना सबहक तँ बँचल अछि। अपने जामुन गाछ देखा देलियनि। सुरेब गाछ देखि मन मुस्कीआ गेलनि। हलसि कऽ कहलनि-
“बौआ, नाहो भऽ जाएत आ हरिसो, पालो, चौकी भऽ जेतह आ साल भरिक जारैनो भऽ जेतह।”
जारनिक नाओं सुनि कहलियनि-
“भैया, माले-जाल तेते अछि जे ने जारनिक दुख होइए आ ने खेत सभमे बजरूआ खादक।”
जलखै करैकाल कहलनि-
“जखनि लकड़ीक गर लगिए गेल तखनि चलह बनौनिहारोकेँ कहि हाथ लगाइए देब।”
कहलियनि-
“हँ तँ बेजाइए कोन।”
पान-सुपारी मुँहमे दैते डेग बढ़ौलनि। पाछू-पाछू विदा भेलौं। बरहीक घर लगेमे तँए जाइमे देरी नहियेँ लागल। पहुँचिते राजिन्दर पूछि देलक-
“पाहुन कहाँ रहै छथि” कहि हाथेसँ चौकीपर ओछाएल ओछानिकेँ हाथेसँ झाड़ए लगल। दुनू भाँइ बैसलौं। बैसिते भाय पुछलखिन-
“मिस्त्री एकटा नाह बनाएब।”
भैयाक मुँह दिस राजिन्दर ठकुआएल टकर-टकर देखए लगल। किछु फुड़बे ने करै जे बाजत। ठेही परहक बरही हर, पालोक संग हँसुए-खुरपी बनौनाइ आ फाड़े पिटनाइ खाली बुझैत। राजिन्दरकेँ ठकुआएल देखि राजिन्दरक पीसा जे दू दिन पहिने आएल छला, पुछलखिन-
“केतेटा नाह बनाएब?”
भाय कहलखिन-
“तेरह हाथक।”
“घरैया आकि घटवारिबला?”
“घरैए।”
मने-मन नाहक पेटक हिसाब जोड़ि पिसा कहलखिन-
“पनरहिया लगि जाएत। दू दिन एनो भऽ गेल।”
पीसाक बात सुनि राजिन्दक मन हलसि गेल। जहिना हँसैत फूल सुगंध बना भाय वायुक संग वायुमंडलमे विचरण करैत तहिना हलसल मन राजिन्दरक बाजि उठल-
“पीसा, एक पंथ दू काज। अहाँक पहुनाइओ सुतरि जाएत आ हमरो एकटा लूरि बढ़ि जाएत। उपकार तँ नफ्फामे हएत।”
ओकर बात सुनि अपनो मन कलसि गेल जे भरि आँखि बनबितो देखब आ जाबे नाह रहत ताबे भैयौ गुण गबैत रहता। तँए स्टेशनक कुल्ली जकाँ, जे हैयौ, हैयौ कऽ सिमटीक बनल पुलक पायाकेँ ठेलैत तहिना ठेलैत बजलौं-
“भैया, अखनि ठरपर छी, ऐठीन जे काज हएत से नीक हएत। अनभुआर जगहमे पच्चीसटा बिहंगरा होइ छै?”
सह पाबि राजिन्द फुदकि उठल-
“पीसा, कमाइ अपन अपने राखब। खेनाइक चिन्ता नै करू।”
कमाइ देखि पीसा कहलखिन-
“भाय, जहिना अहाँ धारऽ कातक छी तहिना हमहूँ छी। पूवारि पार रहै छी।”
बनाइक गप-सप्प भेल। मुदा खेनाइक गप-सप्प भेबे ने कएल। किएक तँ हुनका दुनू गोटेकेँ बूझल। दोसर दिन जखनि काज शुरू भेल तखनि बुझलौं।
दोसर दिन जामुनक गाछ खसा, पाँगि-पुँगि, तेसर दिन चिराइमे हाथ लगि गेल। भरि दिन भैया गमछाक अराम कुरसी बना िमस्त्रीए लग बैस अपन देश-कोसक महाभारत सुनबए लगलखिन। खनि अँगना खनि खेत खनि भैया लग आबि-आबि हाजिरी पुरबए लगलौं।
बारहम दिन नाहक सकल ठाढ़ होइते भैयाक मन जेठुआ बाढ़ि जकाँ फुलाए लगलनि। जहिना धार फुलेने चरो-चाँचरमे फूल पकड़ि लइ छै तहिना अपनो मन फुला गेल। पथिया नेने माए तख्ताक छोलनि लेल पहुँचिले छेली आकि पछबारि बाधसँ घुमि पहुँचलौं। मुस्की दैत भैया कहलनि-
“बौआ, कुशेसर चलह।”
भैयाक बात सुनि माए कहलखिन-
“बहू दिन गेना भऽ गेल।”
भैयाक मनमे कि रहनि से तँ नीक नहाँति नै बुझलौं। मुदा अपना भेल जे भरिसक रस्तामे छीना-छीनी दुआरे बजला। संगीक जरूरति छन्हि। जहिना नाहक सभ काज भेलनि तहिना सुहरदेसँ गामो पहुँचाएब जरूरी अछि। के कहलक रस्ता पेरामे नाहक संग जानो चलि जान्हि। कहलियनि-
“कएक गोटेकेँ लऽ जेबनि?”
“सभ तूर तलह।”
सभ तूरक नाओं सुनि माए बजली-
“बौआ, सभ तूर जे जाएब से बनत। कोनो कि नोकरिया-चकरियाक घर छिऐ जे ताला लगा दियौ आ विदा भऽ जाउ। चारिटा माल अछि। धानक लड़ती-चड़ती अछि, तखनि?”
बिच्चेमे भैया कहलखिन-
“एको गाेरे जौं पीठपोहू रहत तैयौ चलि जाएब।”
कुसेसरेक रस्तामे मातृक। मामा गामसँ चारिए कोस आगू-दछिन- कुसेसर। कहलियनि-
“भने कुसेसरो बाबाक दर्शन भऽ जाएत आ दू दिन मात्रिकोमे रहि जाएब।”
नाह बनि गेल। जेते छाँट-छुट, तख्ता उगड़ल सभ सेरिया कऽ रखि लेलौं। काल्हि भोरमे जाएब। पुछलियनि-
“भैया, रस्ता भँजियाएल अछि किने?”
हँसैत बजला-
“तूँ सभ ठेही परहक छह तँ रस्ता तकै छहक। हमरा सभ लिए जेहने धार तेहने डूमल खेत। सुपेन (सुपर्णा) मे होइत गहुमा पहुँचब। गहुमासँ भुतही कमलामे चलि जाएब। जखने कमला पहुँचलौं तखने बुझह जे धाम पहुँच गेलौं। घुमती काल सिरा रहत तँ एक गोरे गुन खिंचब दोसर गोरे नाहपर रहब।”
माएकेँ कहलिऐ-
“खेबा-खरचा-बटखरचा- ओरिया मोटरी बान्हि दिहनि। जाइ बेरक आशा नै रखिहेँ। हड़बड़मे कोनो चीज छूटि ने जाए।”
माए कहलक-
“तीन सालसँ घीओ रखल अछि ऊहो नेने जइहऽ।”
“बड़बढ़ियाँ। मोटरीएमे बान्हि दिहनि।”
“हरा-तरा जेतह।”
“से की अखनि गरमी मास छी। ओ तँ अपने तेहेन जनमल हएत जे बिना मुन्नोक काज चलि जाएत।”
“मकैक नेरहाबला मुन्ना अछि। ओ छिछलाह होइए। कहीं नाहक झमारमे छिछैल कऽ खुजि जेतह तखनि तँ हराइए जेतह।”
“दोसरे मुन्ना लगा दिहनि?”
“बड़बढ़ियाँ। नेरहाबला बदलि कटकटा कऽ कोढ़िला लगा देब। ओ थोड़े छिछलाह होइए।”
जाड़क मास रहने भदबािर जकाँ ने धारे नचैत आ ने चरे-चाँचरक ओ रूतबा। भट्ठा दिस जाएब छल तँए मिसिओ भरि भैयाकेँ थकान नै बूझि पड़नि। जहिना ढलानपर गाड़ी तहिना सिरासँ भट्ठाक नाह। माथपर गोसाँइ देखि कहलियनि-
“भैया, पानि तँ अछिए केतौ खा लिअ।”
कहलनि-
“गर लगा कऽ ने नाह लगाएब।”
किछु दूर आगू बढ़लापर धारेकातमे एकटा पीपरक गाछ। खूब झमटगर। एक भागक (धार दिसक) अदहासँ बेसी सिर अलगल रहए। नाह बन्हैक सुविधा आ छाहरिओ तहिना। धारक पेटेमे चहटी जकाँ। जैपर घास जनमि गेल। पवित्र जगह देखि भैया चपचपा गेला। बजला-
“बौआ, नीक जगह अछि। कनीखान अरामो कऽ लेब।”
कनी पाछूए रही आकि भैया कहलनि-
“बौआ, तूँ नाहेपर रहऽ, हम बन्है छी।”
कहि धाँइ दऽ मांगिसँ कूदि रस्सी पकड़ने हाँइ-हाँइ कऽ सिरमे लपटए लगला। नाह ठाढ़ भेल। उतरलौं। ओइठाम धार भकमोड़ नेने। एतेकाल दछिन मुहेँ आब पछिम मुहेँ भऽ गेल। उतरि कऽ आगू तकलौं तँ बूझि पड़ल जे मरकाठीक डेंगरी सभ छिड़ियाएल अछि। रहि-रहि कऽ गन्ह सेहो अबै। कहलियनि-
“भैया, ई तँ मुर्दघट्टीमे चलि एलौं। ऐठाम कन्ना रहब आ खाएब?”
मुस्कीआइत भैया कहलनि-
“ई सभ अधजरू डेंगरी नै गोहि सभ छी। रौद तापैले ऊपर आएल अछि।”
भैयाक बात सुनि डरे मन डोलि गेल। आँखि उठा-उठा निहारि-निहारि देखए लगलौं। मन पड़ल कलकत्ताक चिड़िया खानाक गोहि। बाप रे! ई तँ जीविते लोककेँ गीर जाइए। माघक जड़ाएल बच्चा जकाँ देह डोलए लगल। मुदा हुनका लेल धैनसन।
ओइ भकमोड़पर खूब नम्हर मोइन। जेहने नम्हर तेहने गहींर। जेठोमे अगम पानि रहैत। तैबीच भुक दऽ पारा जकाँ शोंश भुक दऽ उगल आ डूइम गेल। आरो डर बढ़ि गेल। कहलियनि-
“भैया, नाह पार केना करब। ई तँ तेहेन-तेहेन पनियाँ जानवर सभकेँ देखै छी जे एक्के हुड़कान मारत तँ नउए उनटा देत।”
मुदा ओ मुस्कीआ कऽ रहि गेला। जेना-जेना डर बढ़ैत जाए तेना-तेना आँखि निड़ारि-निड़ारि देखए लगलौं। कट्ठा पनरहेक मोइन। धारक पानि चकभौर लिअए! कखनो-कखनो बुल-बुला सेहो निकलै। पछिया हवाक संग दुरगंध पसरि गेल। कहलियनि-
“भैया, कोनो सड़ैत मुरदाक गन्ह छी।”
भैया कहलनि-
“ऊँहू भरिसक मलेछ छी।”
अपन विचारकेँ मजगुत करैत पुछलियनि-
“जौं मरचर नै छी तँ मलेछ केतएसँ आएल?”
आब मुदा हुनको मनमे डर पैसलनि। बजला-
“एक बेर सुहतरिया घाटमे मलेछ नाहे उनटा देलकै।”
बजैकाल तँ बाजि गेला मुदा लगले बात बदलि बजला-
“बौआ, कोशिकन्हाक मलेछ की लोककेँ किछु कहै छै। देखबहक जे अपियारी सभमे एक दिस ओ माछ बिछैत रहतह आ दोसर िदस मलेछ सभ। तोरा इलाकामे परसौती स्त्रीगणकेँ मलेछ बेसी हरान करैए।”
अपनो मन मानि गेल। किएक तँ एक खुट्टापर गाए-बड़द पटका-पटकी करैए, मुदा दोसर खुट्टापर संगी पशु बनि दूधक धार बहबैए।
तैबीच लोकक सुन-गुन पाबि गोहि सभ धाँइ-धाँइ पानिमे कूदल। मोइनसँ कनियेँ हटि एकटा पीराड़क गाछ भीतापर। गाछ तँ बड़ नम्हर नै मुदा साहोरे जकाँ पकठाएल। गाछक निच्चाँमे एक गोटे ठाढ़। भैया कहलनि-
“हइ वएह मलेछ छी। ओकरे महक अबैए! अखने पीड़ारक गाछपर सँ उतरल।”
डरो हुअए मुदा देखैओक मन हुअए। लोके एतेटा। कहाँ दन लंकाक राछस जकाँ मलेछ बड़ी-बड़ी होइए। से कहाँ छै। ओना भूत-परेतकेँ नै मानै छी। किएक तँ मनुखक आत्मा पंचतत्वमे विलीन भऽ जाइ छै आ शरीरकेँ या तँ जरा देल जाइ छै वा माटिक भीतर आकि बाहर किड़ी-मकौड़ी, चिड़ै-चुनमुनी खा लइए। तखनि भूत जनमत कथीक।
दुनू भाँइ हिआसि-हिआसि ओकरा देखए लगलौं। लोक रहैत तँ दोसरो संगी रहितै। से कहाँ छै। भूत-परेत तँ असगरो रहैए। ओकरा कि कोनो चीजक डर होइ छै। मुदा ओ मोइन दिस बगुला जकाँ धियान लगौने। सहसा ओ मोइनकेँ गोड़ लागि पािनमे पैस गेल। रस्सीक एकटा भीड़ी डाँड़मे बन्हने आ हाथमे मोटका तारक काँकोड़। रस्सीक एक ओर गाछमे बान्हल। मोइनमे डूमल। अनासुरती मनमे उठल जे भरिसक अहिना लंकाक मोती बाहर करैबला पनिडुब्बा, उत्तर सागरक सील ह्वेल आ बालरसक शिकारी जकाँ ईहो पानिक शिकारी छी।
किछु क्षणमे उक्-उक्क अवाज उठलै आ ओ लपकि कऽ डारि पकड़ि ऊपर आबि गेल। ऊपर आबि दोहरा कऽ गोड़ लगलक। ताबे बिसवास भऽ गेल जे ओ आदमीए छी मलेछ नै। मुदा मलेछे जकाँ गन्ह! पातर साँस बना लगमे गेलौं तँ देखलिऐ जे ओ आदमी दुनू बाँहिमे गोहिएक खलड़ीक खोल बना पहिने अछि। जाड़े थरथराइत! बेर-बेर हाँफी होइ। जेना थाकल हुअए।
“ओइ ओ! ओइ ओ”क अवाज तीन-चारि बेर लगौलक। अवाज सुनि लगले बीस-पच्चीस गोटे जमा भऽ गेल। जेना लगेक बोन-झाड़मे नुकाएल रहल हुअए। जमा होइते सभ रस्सा पकड़ि खिंचए लगल। आ बाजए लगल-
“ले जवान!”
“हैसा।”
“आगू बढ़ैत!”
“हैसा।”
रस्सा-कस्सी शुरू भेल। मोइनमे जेना बिहाड़ि आबि गेल! महजाल लगौला पछाति जेना माछ सभ तड़पैत, तहिना।
करीब डेढ़-दू घंटा रस्सा-कस्सी चलल। कखनो ऊपर दिस खिंचै तँ कखनो मोइन दिस। मोइन दिस खिंचते भड़भड़ा कऽ सभ खसि पड़ै।
करीब दस-एगारह हाथक गोहि ऊपर भेल। ऊपर होइत तीन-चारिठाम बाँसक टोन दऽ चरि-चरि, पँच-पँच आदमी बैस गेल। गोहिक ठोंठमे रस्सा कसाएल! तरूआरि जकाँ एकटा तेजगर अस्त्रसँ एक गोटे हाँइ-हाँइ चीर देलक। मुदा अखनो धरि सभ दबनहि रहल। किछु काल पछाति प्राण छूटि गेलै। प्राण छुटिते बाँसक टोन हटा काटए लगल। काज अगुआएल देखि लग जा पुछलिऐ-
“केना-केना गाेहि पकड़ै छहक?”
अनभुआर बूझि ओ अदमी हाथक इशारासँ गाछक छाहरिमे चलैक इशारा केलक।
गाछक छाहरिमे बैसिते हमर नाओं पुछलक कहलिऐ, हमहूँ पुछलिऐ तँ बाजल-
“भोला तीयर।” कहि गोहि केना पकड़ै छै से कहए लागल-
“पानिमे पैस गाेहि लग जाइ छिऐ। नम्हर अन्दाजि कऽ ओकर नांगरिसँ बँचैत अपन केहुनी आगू केने रहलौं। आँखि ने तँ मुँह बौने रहल। जौं मुँह बौने रहल तँ हाँइ-हाँइ कऽ काँकोर मुँहमे दऽ दइ छिऐ। लोहाक काँकोर। लाेकक देहक गन्ह गोहिकेँ मतिसून बना दइ छै। खाली नांगरिसँ अपन बँचाउ केने रहै छी। ओना सभ कमला माइक परतापसँ होइए। ने तँ लोकक बुत्ते हएत!”
हम पुछलिऐ-
“एकरा की करबै?”
भोला तीयर बाजल-
“मासु खेबै आ खलड़ी बेचबै।”
सुनि गुम्म भऽ गेलौं। देशक दृश्य आँखिपर लटकि गेल। जइ देशमे कियो भरि दिन भोग करै पाछू बेहाल रहैए तँ कियो जानक कीमतपर दुरगंध मासुक पाछू बेहाल अछि। हाय रे हाय!
हमरा गुम्म देखि ओ बाजल-
“कोन गाँ रहै छी?”
कहलिऐ-
“बेला रहै छी।”
कनी मन पाड़ि पुन: पुछलक-
“रौदी तीयरकेँ चिन्है छिऐ?”
कहलिऐ-
“ममियौत भायक गामक लोककेँ किए ने चिन्हबै। गाम की कोनो शहर-बजार छी जे अपनो समांग देखि कऽ मुँह घुमा लेत।”
“ओ साढ़ू छिआ।”
“भैयारीए जकाँ अछि।”
भैयारी नाअाें सुनि बाजल-
“तब केना जाए देब। गरीब छी तँए इज्जत नै अछि। एहेन शिकार केलौं आ अहाँ चलि जाएब। साढ़ू की कहता। हुनका पता लगतनि तँ नै कहता जे खाइ डरे समाजसँ मुँह चोरबै छी। एकर मासु बड़ सुअदगर जहिना अंडाएल रोहू, तेलाएल खस्सी होइए तहिना।”
“मन तँ होइए मुदा कुशेसरक घी संगेमे अछि। ओतए जाइ छी।”
“तँ की हेतै काल्हि चलि जाएब।”
मने-मन डरो हुअए। तेतबेमे एक गोरे आबि कहलकै-
“भोला कक्का, पेटसँ चानीक हँसुली आ पइत निकलल।”
मुदा भोला लेल धैनसन। जेना कोनो नव बात नै। मुदा मन मानलक जे भरिसक लोककेँ गिरने अछि। हमरा मुहसँ अनासुरती निकलल-
“आब की करबै, एकरा?”
“मासु बना, सोना कमला माइक पवित्र पानिमे धोइ लऽ जाएब। अमैनियासँ साँझू पहर रान्हब। झालि-मिरदंग बजा कमला माइकेँ मासु-भात-परसादी चढ़ाएब। सौंसे टोलक बाले-बच्चे मिलि-जुलि कऽ खाएब।”
“चमड़ाकेँ?” हम पुछलिऐ।
कहलक-
“सुखा कऽ रखि लेब। जखनि बेसी भऽ जाएत तखनि वेपारीकेँ खबड़ि देबै। गाड़ी नेने औत, गिनती कऽ कऽ सभटा कीनि लेत।”
ओहो चलि गेल आ हमहूँ दुनू भाँइ नाहपर चढ़ि विदा भेलौं।
Subscribe to: Post Comments (Atom)


c: text/html

text:
Home » खबैर » देश » न्यूज » स्पेशल खबैर » नेपाल'केँ बाढ़ि पीड़ित केँ लेल मोदी देलक २५ करोड़ सहियोग प्रतिवद्धता
नेपाल'केँ बाढ़ि पीड़ित केँ लेल मोदी देलक २५ करोड़ सहियोग प्रतिवद्धता
अपन मिथिला /भादौ ,२ : प्रधानमन्त्री शेरबहादुर देउवा आ भारतीय प्रधानमन्त्री नरेन्द्र मोदी जी के शुक्रदिन साँझमें टेलिफोनसे गप्प भेल अछि ।
मोदी टेलिफोन से गप्प करैत तराईमें बाढ़ि से भेल धनजनके क्षतिसे दुःख व्यक्त केने छेल। मोदी गप्प के करैत भारत सरकारके तर्फसे २५ करोड रुपैयाँ बराबरके सहियोग करैके प्रतिबद्धता सेहो केने छेल। नेपाली जनतासँग भारत सरकार कन्धा में कन्धा मिलाब तयार रहल मोदीके कथन छेल नेपाल'क प्रधानमन्त्री देउवा कहने अछि।
भारतीय प्रधानमन्त्री मोदी बाढ़िकेँ कारण जान गेल नेपालीके श्रद्धाञ्जली व्यक्त केने अछि ओकरासभके परिवारप्रति समवेदना व्यक्त सेहो देने छेल। ‘भारतीय प्रधानमन्त्री बाढ़िके कारण भेल जनधनके क्षतिप्रति बहुत दुःख व्यक्त करैत उद्धार आ राहत काज में जतेकसकभ सहयोग करै के वचन देने अछि ,’ प्रधानमन्त्री देउवा टेलिफोन गप्प बादः जानकारी देने अछि छेल ।
भारतीय प्रधानमन्त्री मोदी प्रधानमन्त्री देउवासँग राहत आ उद्धार काज में भारत सरकार सकै जतेक सहयोग करैके प्रतिवद्धता सेहो व्यक्त केने अछि।

robotstxt: allowed

filter: keep


text:
अङ्ग्रेजी भाषा
अङ्ग्रेजी एक पश्चिम-जर्मनिक भाषा अछि । प्रारम्भमे, ई मात्र इङ्ल्यान्डमे बाजल जाइत छल, मुदा अखन ई विश्वव्यापी रूपमे बाजल जाइत अछि। बेलायत, संयुक्त राज्य अमेरिका, क्यानाडा, दक्षिण अफ्रिका, अस्ट्रेलिया, आ न्युजिल्यान्डमे मुख्य बोलीके रूपमे ई भाषाक प्रयोग कएल जाइत अछि। ई विश्वके बहुत रास स्थानमे बाजल जाइवाला भाषा छी। अङ्ग्रेजी भाषाके विश्वके बहुत देशसभमे अन्तर्राष्ट्रिय भाषाके रुपमे सेहो बाजल जाइत अछि।
सम्बन्धित पृष्ठ[सम्पादन करी]
सन्दर्भ सूची[सम्पादन करी]
- ↑ "अङ्ग्रेजी विशेषण", Oxfordadvancedlearnersdictionary.com, अभिगमन तिथि २० अप्रैल २०१३।
बाह्य जडीसभ[सम्पादन करी]
- शब्दकोश
- अङ्ग्रेजी द्विभाषी शब्दकोशसभक सङ्ग्रह
- dict.org
- अङ्ग्रेजी भाषाक शब्द, उपसर्ग आ प्रत्ययसभ (affixes) शब्दकोश
- मरियम-वेबस्टरक अनलाइन शब्दकोश
- मैक्वेरी शब्दकोश अनलाइन


text:
सुपौल एसएसपी स सीबीआई क निदेशक तक
मधुबनी मे देलक पहिल बेर एसपी क रूप मे सम्मान
नई दिल्ली। भारतीय पुलिस सेवा क वर्ष 1974 बैच क बिहार कैडर क अधिकारी रंजीत सिन्हा बिहार स पहिल आईपीएस छथि जिनका सीबीआई क निदेशक बनाउल गेल अछि। श्री सिन्हा वर्ष 1991 स ल कए वर्ष 2001 तक केन्द्रीय प्रतिनियुक्ति पर छलाह जखन कि वर्ष 2001 मे बिहार घुरलाक बाद फेर स वर्ष 2004 मे केन्द्रीय प्रतिनियुक्ति पर चल गेल छलाह। फिलहाल श्री सिन्हा आईटीबीपी क महानिदेशक क पद पर काज क रहल छथि। ओना भाजपा हिनक नियुक्ति क प्रक्रिया क विरोध करैत अधिसूचना कर रद्द करबाक मांग केलक अछि।
गृह (आरक्षी) विभाग स प्राप्त जानकारी क अनुसार श्री सिन्हा अगिला वर्ष 31 मार्च कए सेवानिवृत्त हेबाक छल मुदा आब सीबीआई क निदेशक क पद पर तैनात भेलाक बाद हुनक कार्यकाल दू साल होएत। यानी हुनकर सेवा अवधि वर्ष 2014 क नवम्बर तक विस्तारित भ जाएत।
बिहार कैडर क आईपीएस अधिकारी श्री सिन्हा करियर क शुरुआत बतौर अपर पुलिस अधीक्षक (एएसपी) क रूप मे सुपौल जिला क वीरपुर अनुमंडल स केने छथि। तखन वीरपुर सहरसा जिला क अंतर्गत छल। ओकर बाद ओ बतौर एएसपी, रांची (आब झारखंड) मे सेहो काज केलथि। हुनका पहिल बेर पुलिस अधीक्षक क रूप मे मधुबनी जिला मे तैनात कैल गेल। बाद मे ओ सहरसा मे सेहो पुलिस अधीक्षक रहलाह। ओकर बाद हुनका पटना मे पुलिस अधीक्षक (रेल) बनाउल गेल। एकर बाद श्री सिन्हा विशेष शाखा मे एसपी (सुरक्षा) आ एसपी (ए) क रूप मे काज केलथि।
पुलिस उप महानिरीक्षक क रूप मे प्रोन्नति भेटलाक बाद ओ मगध रेंज (गया) क पुलिस उप महानिरीक्षक बनाउल गेलाह। बाद में वर्ष 1991 मे केन्द्रीय प्रतिनियुक्ति पर गेलाक बाद जखन घुरलाह त ओ बिहार मे कोनो पद पर नहि रहलाह आ बिहार भवन मे आईजी सह विशेष कार्य पदाधिकारी (ओएसडी) क रूप मे दिल्ली मे अपन सेवा दैत रहलाह। किछु दिन पूर्व केन्द्र सरकार श्री सिन्हा कए महानिदेशक क पद पर प्रोन्नति दैत हुनका इंडो-तिब्बत सीमा सुरक्षा बल (आईटीबीपी) क महानिदेशक क पद पर तैनात केने छल।
सीबीआई क निदेशक बनबा स पहिने श्री सिन्हा आईटीबीपी क महानिदेशक क रूप मे काज क रहल छथि। राज्य पुलिस मुख्यालय क आधिकारिक सूत्र कहलक अछि जे श्री सिन्हा बतौर सीबीआई निदेशक कम स कम दू साल काज करताह। इ बिहार लेल पहिल मौका अछि जखन बिहार क दूटा अधिकारी केन्द्र सरकार क महत्वपूर्ण पद पर तैनात अछि। बिहार कैडर क वरिष्ठ आईएएस अधिकारी राजकुमार सिंह फिलहाल गृह मंत्रालय मे सचिव क रूप मे काज क रहल छथि आ आब आईपीएस अधिकारी रंजीत सिन्हा कए सीबीआई क निदेशक क जिम्मेवारी देल गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
बिहार क हिस्सा मे पहिल बेर आयल सीबीआई निदेशक क पद
सुपौल एसएसपी स सीबीआई क निदेशक तक


text:
मुजफ्फरपुर। बिहार विश्वविद्यालय खेल-कूद कए बढ़ावा देबा लेल एमएसकेबी महिला महाविद्यालय मे इंडोर स्टेडियम बनाउत। निर्माण पर 63 लाख खर्च होएत। विश्वविद्यालय अनुदान आयोग स्वीकृति क संगहि प्रथम किस्त क राशि पठा देलक अछि। 11म पंचवर्षीय योजना मे एहि संबंध मे प्रस्ताव यूजीसी कए पठाउल गेल छल। एहि स छात्रा सब मे खुशी क लहर अछि। एमएसकेबी महाविद्यालय क प्राचार्या डा. ममता रानी कहलथि अछि जे जिला मे महिला लेल अलग स इंडोर स्टेडियम नहि अछि। कॉलेज मे निर्माण भेला स छात्रा सब कए काफी फायदा होएत। निर्माण कार्य शुरू करि देल गेल अछि। साल क अंत तक तैयार भ जाएत।
एमएसकेबी बिहार विश्वविद्यालय क पहिल एहन महिला कॉलेज बनत जतए इंडोर स्टेडियम क निर्माण कैल जाएत। शहर मे तीनटा महिला कॉलेज अछि। मुदा, आरबीबीएम स लकए एमडीडीएम कॉलेज तक मे छात्रा कए इ सुविधा नहि अछि।
कॉलेज कए हर दृष्टि स सुसज्जित कैल जा रहल अछि। परिसर मे भव्य बिल्डिंग क निर्माण कराउल गेल अछि। डीएसटी क राशि स लैब कए दुरुस्त कैल जा रहल अछि। स्टेडियम निर्माण क काज शुरू भ गेल अछि। परिसर क मुख्य द्वार क समीप एकर निर्माण काज कराउल जा रहल अछि। तीन तल्ला स्टेडियम मे कोर्ट क संग खिलाडी क रहबाक सुविधा आ गैलेरी सेहो रहत। एहि मे छात्रा सब बैडमिंटन, टेबुल टेनिस, कैरम, चेस आदि खेल क आनंद उठा सकतथि। एकर अलावा यूजीसी स्टेडियम क बाहर परिसर क जीर्णोद्धार लेल सेहो राशि उपलब्ध करा देलक अछि। ग्राउंड कए लॉग टेनिस आ वॉलीबाल खेल लेल तैयार करबाक योजना अछि। एकरा लेल 15 लाख क राशि अलग स देल गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
Monday, 18 May, 2009
Lectureship in Bihar- मैथिली पर गाज गिरबाक संभावना
संविधानक आठम अनुसूची में मैथिलीक प्रवेशक उपरांत एहि में नौकरीक संभावना बढ़ल देखि कए,कतेको पीएचडी केनिहार प्रसन्न भेल छलाह जे बिहारक विश्वविद्यालय में 2009 में होमय बला भर्ती में हुनकर लेक्चरशिप केओ नहिं रोकि सकैत छन्हि। मुदा स्थिति एतेक आसान नहिं। बिहार सरकार सभ विश्वविद्यालय के पत्र लिखने अछि जे किछु विषय में ओहि अनुपात में शिक्षकक बहाली लेल विज्ञापन देल जाए जाहि अनुपात में ओहि विश्वविद्यालय में संबंधित विषयक छात्र होथि। एहि क्रम में चारि विषयक खासतौर सं उल्लेख कएल गेल अछि जाहि में मैथिलीक अतिरिक्त संस्कृत,फारसी आ भूगोल शामिल अछि। एक एहन समय में जखन आन-आन राज्य भाषा विश्वविद्यालय खोलि रहल अछि,बिहार में राजभवनक एहि पत्रकें भाषाक प्रतिएं घोर विनाशकारी कदम मानल जएबाक चाही। सरकारी संरक्षणक बिनु भाषाक विनाश निश्चित छैक। समय आबि गेल छैक जे आब,अपन वेतन-भत्ता आ सेवानिवृत्तिक आयु बढ़एबाक लेल लगातार संघर्षरत रहनिहार बिहारक विश्वविद्यालय शिक्षक संघ अपन आंदोलन में एहि मुद्दाकें प्रमुखता सं उठाबए। ओना,मैथिली सं बेसी खस्ताहाल आन उल्लिखित भाषा सभ अछि। जखन छोट-छोट जगह में पढाईलेल शिक्षकक नियुक्तिए नहिं होएत तं दूर-दराजक छात्रक लेल आओर कोन विकल्प रहि जेतैक-सिवाए विश्वविद्यालय मुख्यालय में आबिकए पढ़बाक?की मिथिलांचलक लेल संघर्षरत रहनिहार लोकनिक निन्न आबो खुजतनि?
टाइम्स आफ इंडिया में 15 मई,2009 कए प्रकाशित रिपोर्टक लेल एहि लिंक पर क्लिक करु-
प्रस्तुतकर्ता कुमार राधारमण पर Monday, May 18, 2009 No comments:
Saturday, 16 May, 2009
एतेक आसान नहिं बिहार में लेक्चरशिप
प्रस्तुतकर्ता कुमार राधारमण पर Saturday, May 16, 2009 No comments:
Wednesday, 13 May, 2009
बिहार में लेक्चरर बनबाक अछि? अंक जोड़ू
प्रस्तुतकर्ता कुमार राधारमण पर Wednesday, May 13, 2009 No comments:
Subscribe to: Posts (Atom)


text:
मंगलवार, 20 दिसंबर 2011
सांझखन क हकार अछि चलू श्रीराम सेंटर
मैथिली नाटक कए समर्पित संस्था मैलोरंग क तत्वावधान मे मिथिलोत्सव 2011 क आयोजन कैल गेल अछि। मंगलवार सांझखन दिल्ली क मंडी हाउस स्थित श्रीराम सेंटरक सभागार मे अपने सब लोकनि कए संस्था दिस स हकार देल गेल अछि। एहि समारोह में नाटक स संबंधित तीनटा सम्मान देल जाएत। संगहि राजकमल चौधरीक प्रसिद्ध रचना ललका पाग क मंचन कैल जाएत। प्रकाश झा एही स पहिनो कैकटा नाटकक सफल मंचन कए चुकल अछि, एही बेर सेहो ललका पाग अपन उत्कृष्ठता में नज़र आयत। त सब काज छोरु आ चलू श्रीराम सेंटर।
प्रस्तुतकर्ता सुनील इसमाद पर 10:12 am
सदस्यता लें टिप्पणियाँ भेजें (Atom)


text:
ओनाकि, एयरटेल के ई ऑफरक लाभ अप्पन मोबाइल नंबर क' एयरटेल मे पोर्ट करबा पर यानी कुनु आर नेटवर्क से एयरटेल मे अएला पर भेटत। मौजूदा एयरटेल यूजर्स सेहो एहि ऑफर केर लाभ उठा सकैत छैथ। एहिलेल हुनका अप्पन नंबर क' 4जी मे कन्वर्ट करबाबे परतैन्ह। प्रीपेड आर पोस्टपेड यूजर्स के लेल ई ऑफर के जरिया भेटै बला डेटा 31 दिसंबर 2017 तक मान्य होयत।
एयरटेल के एहि ऑफरक फायदा उठेबाक लेल 345 टाका केर रिचार्ज करबाबे परत जाहि रिचार्ज के जरिया यूजर्स 1 महीना तक अनलिमिटेड लोकल आर एसटीडी कॉल क' सकैत छैथ। संगहि यूजर्स क' 1जीबी का डेटा सेहो भेटत। 3जीबी फ्री डेटा केर लाभ लेबाक लेल माई एयरटेल ऐप केर इस्तेमाल करे परत। एहि तरहे हर बेर रिचार्ज पर यूजर क' 4जीबी डेटा भेटत।


text:
आगरा
आगरा (i/ˈɑːɡrə/; Āgrā) भारतक उत्तरी राज्य उत्तर प्रदेशक यमुना नदीक किनारमे अवस्थित एक शहर छी । [३] ई राज्य राजधानी लखनउसँ ३७८ किलोमिटर (२३५ माइल) पश्चिममे आ राष्ट्रिय राजधानी दिल्लीसँ २०६ किलोमिटर (१२८ माइल) दक्षिणमे आ ग्वालियर शहरसँ १२५ किलोमिटर (७८ माइल) उत्तरमे अवस्थित अछि । सन् २०१३ के अनुमानित जनगणना अनुसार आगराक जनसङ्ख्या १६८६९९३ अछि, ई उत्तर प्रदेशक सभसँ बेसी जनसङ्ख्या भेल शहरसभमे सँ एक आ भारतमे सभसँ जनसङ्ख्या भेल १९अम शहर छी ।[४]
विषय सूचीसभ
इतिहास[सम्पादन करी]
आगरा एक ऐतिहासिक नगर छी, जकर प्रमाण एकर चारो तरफ रहल धरोहरसभसँ लगाएल जा सकैत अछि । ओना तँ आगराक इतिहास मुख्य रूपसँ मुगल कालसँ जानल जाइत अछि मुदा एकर सम्बन्ध महर्षि अङ्गिरासँ अछि जे १००० वर्ष ईसा पूर्व भेल छल । इतिहासमे पहिल जिक्र आगराक महाभारतक समयसँ भेल छल, जब एकरा अग्रवाण वा अग्रवनक नामसँ सम्बोधित करल जाइत छल । कहल जाइत अछि कि पहिने ई नगर आर्यग्रहक नामसँ सेहो जानल जाइत छल । तौलमी पहिल ज्ञात व्यक्ति छल जकर एकरा आगरा नामसँ सम्बोधित केलक ।
आगरा शहरके सिकन्दर लोदी सन् १५०६ मे बसेनाए छल । आगरा मुगल साम्राजयक चहेती स्थान छल । आगरा सन् १५२६सँ सन् १६५८धरि मुगल साम्राज्यक राजधानी रहल । आई सेहो आगरा मुगलकालीन इमारतसभ जेना - ताज महल, लाल किला, फतेहपुर सिकरी आदिक कारणसँ एक विख्यात पर्यटन स्थल छी । ई तीनो इमारतसभ युनेस्को विश्व सम्पदा क्षेत्रक सूचीमे सामिल अछि । बाबर (मुगल साम्राज्यक जनक) एतय चौकोर (आयताकार आ वर्गाकार) बगैंचासभक निर्माण करेलक ।
यातायात[सम्पादन करी]
पर्यटन क्षेत्र[सम्पादन करी]
ताजमहल[सम्पादन करी]
ताजमहलक निर्माण मुगल सम्राट शाहजहाँ, अपन घरवाली मुमताज महलक यादमे करेनाए छल ।[५] ताज महल मुगल वास्तुकलाक उत्कृष्ट नमूना छी । एकर वास्तुकला शैली फारसी, टर्की, भारतीय तथा इस्लामिक वास्तुकलाक घटकसभक अनौठा मिश्रण छी । सन् १९८३ मे, ताजमहल युनेस्को विश्व सम्पदा क्षेत्र बनल । एकर संगे, इकरा विश्व सम्पदाक सर्वत्र प्रशंसा पाबएवाला, अत्युत्तम मानवीय कृतिसभ मे सँ एक बताएल गएल अछि । ताजमहलके भारतक इस्लामी कलाक रत्न सेहो घोषित कएल गएल अछि । साधारणतया देखाबएवाला सङ्गमर्मरक चदरासभक पैग-पैग तहसँ छारएलेल बनाएल भवनसभ जोका नै बनाए एकरा श्वेत गुम्बद तथा टाइल आकारमे सङ्गमर्मरसँ छारल गएल अछि । केन्द्रमे बनाएल समाधिस्थल अपन वास्तु श्रेष्ठतामे सौन्दर्यक संयोजनक परिचय देवैत अछि । ताजमहल भवन समूहक संरचनाक खास बात ई अछि, कि ई पूर्णतया समतिताकार अछि । एकर निर्माण सन् १६४८ क लगभगममे पुरा भएल छल ।[५] उस्ताद अहमद लाहौरीके प्रायः एकर प्रधान शिल्पकार मानल जाएत अछि ।
सन्दर्भ सामग्रीसभ[सम्पादन करी]
- ↑ "Census 2011", The Registrar General & Census Commissioner, India, अभिगमन तिथि २१ मई २०१६।
- ↑ http://citypopulation.de/India-UttarPradesh.html
- ↑ http://whc.unesco.org/en/list/251
- ↑ World Gazetteer online "India: largest cities and towns and statistics of their population" Archived 9 February 2012 at the Wayback Machine.[[]]. Accessed 25 March 2010.
- ↑ ५.० ५.१ "भारतको बारेमा जानहरू - ताजमहल" (पीएचपी) (नेपालीमे), राष्ट्रिय पोर्टल विषयवस्तु प्रबंधन दल।
|accessyear=प्यारामिटर नै ग्रहण केलक (सहायता);
|accessmonthday=प्यारामिटर नै ग्रहण केलक (सहायता)
बाह्य जडीसभ[सम्पादन करी]
आगराक सम्बन्धमे विकिपिडियाक भातृ योजनासभमे ताकी:


text:
ज्ञानेश्वर
पटना। काफी समय क बाद रंगदारी क मांग फेर स चर्चा मे अछि । केन्द्र मे जेल मे बंद जदयू क पूर्व विधायक मुन्ना शुक्ला छथि । दू करोड़ स शुरु भेल कहानी सात करोड़ क मांग तक जा पहुंचल अछि । समय क हिसाब स इ चार नवंबर कए जदयू क आयोजित रैली स जुडि गेल अछि । मीडिया विशेष क इलेक्ट्रानिक हल्ला बोल क भूमिका मे अछि । विपक्ष कए सेहो मुद्दा भेट गेल अछि।
शिकायती संत लाल यादव छथि,जे मुन्ना शुक्ला क प्रभाव वाला क्षेत्र मे एकटा शैक्षणिक संस्थान क निर्माण करा रहल छथि । मुदा पूरा मामला मे किछु झोल सेहो दिखा रहल अछि । पुलिस प्रारंभिक जांच क आधार पर आरोप क पुष्टि केलक अछि,संगहि विस्तारित जांच क आवश्यकता सेहो महसूस केलक अछि। बिहार क अंडरवर्ल्ड आ एकर किरदार क हैसियत कए बहुत करीब स देखनिहार छी। संत लाल यादव क संपदा कए सेहो हद तक जानैत छी। मांग भेल होएत, एहि स असहमत नहि भेल जा सकैत अछि, मुदा सात करोड़, इ नहि मानल जा सकैत अछि। आओर ओ सेहो अधिकार रैली क खर्चा लेल इ त हजम नहि भ सकैत अछि ।
बिहार क अंडरवर्ल्ड कए जेतबा महारथी एखन धरि भेल छथि, हम नहि जनैत छी जे कियो एखन धरि सात करोड़ क मांग करबाक कूवत रखैत छथि । सात करोड क धन राशि कियो एहिना नहि मांगि सकैत अछि आ नहि कियो एहिना द सकैत अछि। शुक्र अछि जे बिहार मे एखन अपहरण इंडस्ट्री बंद अछि,मुदा तहिया चलैत छल तखनो सात करोड़ क फिरौती नहि वसूलल जा सकल छल। अपहरण इंडस्ट्री क चर्चा एहि संदर्भ मे हम एहि लेल केलहुं जे मुंहमांगी राशि अदा करबाक सर्वाधिक मजबूरी मे परिजन तखने होइत छथि। बहुत रास धनाढ्य आ हुनकर कारोबार कए सेहो जानैत छी, से एकर सेहो पता अछि जे सात करोड़ अदा करबाक क्षमता रखनिहार बिहार मे केतबा छथि। फेर संत लाल यादव त हाल क दिन क निकलल तारा छथि,सितारा बनबा मे एखन देरी अछि ।
जहां धरि हमरा भेटल फीडबैक अछि त इ दूनू गोटेक संबंध किछु दिन पहिने तक बहुत बढिया छल। दूनू एक-दोसर क मददगार बनल छलाह । गप कतए बिगडल, पुलिस क विस्तारित जांच रिपोर्ट मे एकर राजफाश भ सकैत अछि । गप मुकदमा तक एहि लेल पहुंच गेल किया त मुन्ना् शुक्ला क तामस सातम आसमान पर जा पहुंचल अछि। तामस जान पर नहि आबि जाए एहि लेल रिपोर्ट दर्ज भ गेल । अधिकार रैली निकट भेलाक कारण हंगामा मचि गेल । स्वयं नीतीश कुमार कए जांच क आदेश देब मजबूरी भ गेल।
बिहार मे भेल बहुत रास रेला-रैली कए हम करीब स देखने छी । लालटेन आ तेल पिलावन रैली सेहो मोन अछि । अधिकार रैली क तैयारी कए देख एकटा समानता होर्डिंग क कब्जा पर देखा रहल अछि । पूर्व क भांति किस्म–किस्म क जीव-जंतु सड़क आ पोस्टर-बैनर पर आबि गेलाह अछि । जिनकर नाम काफी अछि, ओ बड़ रुप मे मौजूद छथि। रैली कोनो तमाशा नहि बनि जाए, एहि पर खास सतर्कता जदयू कए रखबाक चाही । नीक गप इ जे रैली रविदिन छी । दुकान सब बंद रहत,से शिकार बनबा स बचि जाएत।
मुन्ना् शुक्ला प्रकरण कए छोडि दी त एखन धरि कोनो ज्ञात स्रोत स कोनो धनाढ्य इ जानकारी नहि देलथि अछि जे रैली लेल कोनो नेता/ दबंग क फोन पैघ राशि कए चुकता करबा लेल आयल अछि। हां, एतबा जरूर जे कईटा सामान्य किस्म क विधायक कए इ विलाप करैत जरुर सुनलहुं जे माल त अफसर कमा रहल अछि,खर्च क भार ओ उठा रहल छथि। इ स्वीकारबा मे कोनो संकोच नहि जे एनडीए-1 क तुलना मे एनडीए-2 क पुलिसिंग बेहद कमजोर अछि। तखनो ओ दिन एखन घुरल नहि अछि जे मोबाइल पर कोनो गुमनाम नंबर स फोन एला पर कंपकंपी छूट जाइत छल। जखनकि सच इ सेहो अछि जे न केवल मुन्ना शुक्ला, बल्कि सबटा दबंग लग जेलों मे फोन सबदिन मौजूद रहल । हां, मुदा जेल स राति मे घर जेबाक आ दिन मे मार्कट जाकए गदर काटबाक छूट आब नहि अछि । आपराधिक-सह-राजनीतिक बंदी मे यातना त सर्वाधिक शहाबुद्दीन भोगि रहल छथि।
चार नवंबर क रैली शांति स भ जाए इ नीतीश कुमार सेहो चाहैत हेताह। जिला क यात्रा मे हुनका विरोध क सामना करबाक अनुभव अछि। विरोध रोकबाक जे तरीका पुलिस अपनेलक, ओ लोकतांत्रिक नहि छल । ओहुना गुजरात क नतीजा क बाद समीकरण आ मुद्दा बदलत, एहि लेल बहुत हो-हल्ला क एखन जरुरत ककरो नहि बुझा रहल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
सात करोड क रंगदारी प्रकरण : आगि जरूर अछि, मुदा धधरा नहि
ज्ञानेश्वर


text:
बहुतो लोक कहैत छल महेश शंकर गिरीक राजनीतिक कैरियर समाप्त भऽ गेलैक मुदा ओ सिधा बडका छलांग मारए सफल भेल छथि । नेपाली कांग्रेस धनुषाक जिल्ला अधिवेशनसँ सभापतिमे निर्वाचित भेल छथि । कोना ई सम्भव भेलैक एहि विषयमे गिरीसंग दूधमतीक सम्पादक सुजीत कुमार झा बातचित कएलन्हि । प्र. बहुतो लोक …Read More »
मोदीसँ सहयोग नहि हुनकर पूजा सफल होइक से उद्देश्य मात्र छलः रामरोशन दास वैष्णव, उत्तराधिकारी महन्थ जानकी मन्दिर
भारतीय प्रधानमन्त्री नरेन्द्र मोदीक जानकी मन्दिरक पूजाक मूल संयोजक रामरोशन दास वैष्णव छलथि । भव्य रुपसँ मन्दिरमे कार्यक्रम सम्पन्न भेलाक बाद हुनक चर्चा नगरमे जोडसँ भऽ रहल अछि । जानकी मन्दिरक उत्तराधिकारी महन्थ सेहो रहल रामरोशनजी संग दूधमतीक सम्पादक सुजीत कुमार झा बातचित कएलन्हि । प्र. जानकी मन्दिरमे भारतीय प्रधानमन्त्री …Read More »
सहयोगी विकास बैंक जल्दिए ५ जिल्लामे काज करतः उदयकान्त झा जीवन, अध्यक्ष सहयोगी विकास बैंक लिमिटेड, जनकपुरधाम
सहयोगी विकास बैंक मोबाइल बैंकिंग आ प्रिभिलेज बैंकिंग सर्भिस सेवा शुरु कएलक अछि । ई सेवासँ सेवाग्राहीके कतेक लाभ हएत आ अन्य समसामयिक विषयमे बैंकक अध्यक्ष उदयकान्त झा जीवनसंग दूधमतीक सम्पादक सुजीत कुमार झा बातचित कएलन्हि । प्र. मोबाइल बैंकिंग आ प्रिभिलेज बैंकिंग सेवासँ बैंक कि सन्देश देबए चाहलक अछि …Read More »
आओर सामाजिक संस्थामे छी मुदा पहिचान रेडक्रसकर्मीके रुपमे अछिः नरेश प्रसाद सिंह सभापति रेडक्रस सोसाइटी धनुषा
नेपाल रेडक्रस सोसाइटी धनुषाक दोसरबेर सभापतिमे नरेशप्रसाद सिंह निर्वाचित भेलाह अछि । रेडक्रसके आगा बढाबएके कि सभ योजना छन्हि आ अन्य समसामयिक विषयमे दूधमतीक सम्पादक सुजीत कुमार झा हुनकासंग बातचित कएलन्हि । प्र. दोसर बेर सभापति बनलहुँ अछि कोना सम्भव भेल ? रेडक्रसक जे काज हम आगा बढौने छलहुँ तेकरा …Read More »
ध्वनी प्रदुषण नियन्त्रणक लेल विद्यार्थीसभ सडकपर सेहो बैसतः वीरेन्द्र साह संस्थापक मोडेल मल्टिपल कलेज, जनकपुरधाम
मोडेल क्याम्पसक विद्यार्थीसभ ध्वनी प्रदुषण बिरुद्ध जनकपुरमे अभियान शुरु कएलक अछि । ओ अभियानके शुरुवातेमे अत्याधिक प्रशंसा भऽ रहल अछि । एहन अभियान चलाबएके उद्देश्य आ एहिसँ जुडल अन्य समसामयिक विषयमे क्याम्पसक संस्थापक वीरेन्द्र साहसंग दूधमतीक सम्पादक सुजीत कुमार झा बातचित कएलन्हि । प्र. ध्वनी प्रदुषण बिरुद्ध अभियान चलाबएके सोच …Read More »
आब पार्टीक संगठन निर्माणमे युद्धस्तरसँ लागबः संजय चौधरी, केन्द्रिय सदस्य राष्ट्रिय जनता पार्टी नेपाल
राष्ट्रिय जनता पार्टीक प्रभावशाली युवा नेता संजय चौधरी चुनावमे छायल छलथि । हरेक मञ्चपर चौधरीक ओजपूर्ण भाषण होइत छल । अपन तर्कसँ राजेन्द्र महतोके पक्षमे माहौल बनाबएमे महत्वपूर्ण काज करएबला चौधरीक दिनचर्या एखन कोना चलि रहल अछि आ अन्य समसामयिक विषयमे हुनकासंग दूधमतीक सम्पादक सुजीत कुमार झा बातचित कएलन्हि । …Read More »
काज करएबलाके समाज मूल्यांकन करैत अछिः रामअशिष यादव, प्रदेशसभा सदस्य प्रदेश २
प्रदेशसभा सदस्य रामअशिष यादव राजनीतिमे अबितो समाजसेवामे बेसी सक्रिय देखल जा रहल छथि । भोरसँ रातिधरि समाजसेवा हुनक दिनचर्या बनल छन्हि । हुनका लायन्स क्लवक शतवार्षिकी समरोहमे पोखरामे विशेष सम्मान कएल गेल अछि । देशक एक सय व्यक्तित्वके ओहिठाम रथमे घुमा कऽ सम्मान कएल गेल अछि । सम्मानित भेलाक बाद …Read More »
प्रदेश २क नाम मिथिला भोजपुरा सभसँ उपयुक्तः रामचन्द्र मण्डल प्रदेशसभा सदस्य, माओवादी केन्द्र
प्रदेश २के नाम आ भाषाक सवाल अखनो विवादक विषय बनल अछि । राजपाक कतेको नेता भाषाक नामपर हिन्दीक वकालत करैत छथि आ राज्यके नामक सवालपर फोरम आ राजपा मधेशक बात करैत अछि । माओवादी केन्द्रक कि धारणा अछि एहि सम्बन्धमे माओवादी केन्द्रक प्रभावशाली नेता एवं प्रदेशसभा सदस्य रामचन्द्र मण्डलसंग दूधमतीक …Read More »
मिथिलामे होरीक आकर्षण
–सुजीत कुमार झा । ऋतुसभक राजा ‘वसंत’मे मनाओल जाएबला होरी मिथिलांचलक महत्वपूर्ण पावनि अछि । वसंत ऋतु शीत ऋतुके बाद अबैत अछि । मिथिलांचलमे होरी फागुन महिनाक पूर्णिमाक एक दिनक बाद मनाओल जाइत अछि । रंगक उत्सव कहल जाएबला ई पावनि पारम्परिक रूपसँ दू दिन मनाओल जाइत अछि । पहिल …Read More »
मिथिला मध्यमा परिक्रमा सम्पन्न, अन्तगृहमा १० लाखभन्दा बढीको सहभागिता ।। परिक्रमा गर्दा १ सय ८ तीर्थ स्थल बराबरको फल प्राप्त हुने जनविश्वास
सुजीतकुमार झा जनकपुरधाम,फागुन १८ । १५ दिने मिथिला मध्यमा परिक्रमा आज सम्पन्न भएको छ । सो परिक्रमाको आज अन्तिम दिन जनकपुर नगरको चारैतिर परिक्रमा गरिएको थियो । परिक्रमामा १० लाखभन्दा बढीको सहभागिता रहेको थियो ।परिक्रमामा मिथिला विहारी र किशोरीजीको डोला संगै जनकपुर क्षेत्रको धार्मिक स्थलहरुको परिक्रमा गर्ने चलन रहेको छ …Read More »


text:
अरावली
अरावली भारत कऽ पश्चिमी भाग राजस्थान मे स्थित एक पर्वतमाला छी। भारत क भौगोलिक संरचना मे अरावली प्राचीनतम पर्वत छी। ई संसार कऽ सबसँ प्राचीन पर्वत श्रृंखला छी जे राजस्थान कऽ उत्तरसँ दक्षिण दुई भामे बाटल अछि। अरावली कऽ सर्वोच्च पर्वत शिखर सिरोही जिले मे गुरुशिखर (१७२२ /१७२७ मी.) अछि, जे माउन्ट आबू मे अछि।[१]
अरावली पर्वत श्रंखला कऽ कुल लम्बाई गुजरात सँ दिल्ली तक ६९२ किलीमीटर अछि, अरावली पर्वत श्रंखला लगभग ८० % विस्तार राजस्थान मे अछि, दिल्ली मे स्थित राष्ट्रपति भवन रायशेला पहाड पर बनल अछि जे अरावली के भाग अछि, अरावली औसत ऊंचाई ९३० मीटर अछि तथा अरावली दक्षिणक ऊचाईसँ चौड़ाई सर्वाधिक अछि, अरावली या अर्वली उत्तर भारतीय पर्वतमाला छी।
अरावली कऽ अन्य उच्च चोटिसभ:-
- गुरु शिखर - सिरोही
- सेर - सिरोही
- दिलवाडा - सिरोही(ई पर्वत पर प्रसिद्ध जैन मंदिर स्थित अछि)
- जरगा - उदयपुर
- अचलगढ - सिरोही
- रघुनाथगढ(१०५५ मी) - सीकर
- खो - अलवर
- तारागढ - अजमेर
- भेराच - अलवर


text:
पटना। मिथिला कए दूटा एहन अतिरिक्त फोर लेन सडक भेटल अछि जाहि स पूर्वी आ दक्षिणी मिथिला आब नेपाल स सीधा जुडत। पहिल सडक समस्तीपुर मे गंगा पर बनि रहल पुल कए नेपाल स जोडत त दोसर हाइवे क 31 किमी ‘मिसिंग लिंक’ पर सड़क आ पुल क निर्माण स भागलपुर कए नेपाल स जोडत। पहिल सडक ताजपुर कए नेपाल स जोडत। समस्तीपुर, दरभंगा आ मधुबनी भ कए नेपाल तक प्रस्तावित इ राजकीय पथ कए फोर लेन मे बनेबाक पथ निर्माण कए जिम्मेदारी भेटल अछि। इ सडक बख्तियारपुर, ताजपुर पुल भ कए बिठौली अतरबेल जाले, पुपरी, भिट्ठामोड़ भ नेपाल सीमा तक लगभग 115 किमी लंबा होएत। ताजपुरपुर भ कए हजरत जनदाहा थानापुर महुआ लालगंज वैशाली तक प्रसतावित 65 किमी क पथ कए सेहो फोर लेन मे तब्दील कैल जाएत। एहि सडक कए बनला स एहि इलाका मे उद्योग कए बढाबा भेटत।
ओतहि भागलपुर कए नेपाल स जोड़बा लेल 31 किमी ‘मिसिंग लिंक’ पर सडक आ पुल निर्माण कए केंद्र क मंजूरी भेटलाक बाद पूर्वी मिथिला नेपाल स सीधा जुडबाक अपन पूरान सपना पूरा क लेत। भाजपा सांसद शाहनवाज हुसैन क मेहनत क नतीजा छी जे आब एनएच 106 क आब खंडित नहि रहत। केंद्र सरकार 137 किलेमीटर लंबा एहि नेशनल हाइवे क 31 किमी ‘मिसिंग लिंक’ पर सड़क आ पुल क निर्माण कराउल जाएत। पुल क निर्माण पर 700 करोड़ क राशि खर्च होएत। पुल क डिजाइन तैयार करबाक जिम्मा आइआइटी रूड़की कए सौंपल गेल अछि।
दरअसल, भागलपुर क बिहपुर स ल कए नेपाल सीमा क निकट वीरपुर तक एहि फोर-लेन एनएच क निर्माण वर्ल्ड बैंक क आर्थिक सहायता स कैल जा रहल अछि। मुदा, बिहपुर स मधेपुरा क फुलौथ तक 31 किमी क लंबाई तक पहिने स कोनो सड़क नहि अछि। वर्ल्ड बैंक पहिने साफ कहि चुकल अछि जे जो पुरान सडक कए बनाउत, मुदा नव सडक अर्थात ओ ‘मिसिंग लिंक’ पर निर्माण नहि कराउत। जाहि स भागलपुर कए सीधा नेपाल स जोड़बाक सपना एनएच 106 क निर्माण भेलाक बावजूद पूरा नहि भ पाबि रहल छल। भागलपुरक स्थानीय सांसद शाहनवाज हुसैन एहि लेल बहुत दिन स प्रयासरत छलाह ओ एहि काज कए पूरा करेबा लेल मधेपुराक सांसद आ जदयू क राष्ट्रीय अध्यक्ष शरद यादव क मदद स केंद्रीय भूतल परिवहन मंत्री सीपी जोशी स भेंट केलथि आ हुनका स आग्रह केलथि जे एहि खंडित सडक कए जोडबाक कष्ट कैल जाए। हुनक आग्रह पर श्री जोशी एहि 31 किमी लंबा ‘मिसिंग लिंक’ पर सड़क आ पुल क निर्माण कए मंजूरी द देलथि अछि। पुल क डिजाइन तैयार करबा लेल आइआइटी रूड़की कए केंद्र सरकार 50 लाख क राशि सेहो द देलक अछि। कोसी पर प्रसतावित एहि पुल क लंबाई 4 किमी अछि। एहि पर करीब 700 करोड़ क राशि खर्च होएत, जे केंद्र सरकार वहन करत।
maithili news, mithila news, bihar news, latest bihar news, latest mithila news, latest maithili news, maithili newspaper


text:
खबर अछि कि सरकार एहि लेल अध्यादेश आनबाक तैयारी मे अछि। ओनाकि एहि बारे मे आधिकारिक तौर पर किछ नहि कहल गेल अछि, लेकिन एकरा कैल्ह बुधवार क' होमै बला कैबिनेट बैठक मे पेश कायल जे सकैत अछि।
अध्यादेश के जरिया सरकार आर रिजर्व बैंक केर एहेन नोट रखनिहार लोग के हुनकर नोट के दाम देबाक वादा करै बला देनदारी क' समाप्त कायल जे सकैत अछि। 1978 मे मोरारजी देसाई केर जनता पार्टी सरकार 1,000, 5000 आर 10,000 के नोट बंद करबाक बाद एहि तरहक अध्यादेश जारी केना छल। उल्लेखनीय अछि कि पुरनका नोट क' बैंक मे जमा करबाक अंतिम तारीख 30 दिसम्बर तक अछि। ओनाकि 31 मार्च 2017 तक आरबीआई के काउंटर पर पुरनका नोट सीधे जमा कराओल जे सकैत अछि।


text:
ओमप्रकाश झा
लोकतन्त्रक माने
शैलेश बाबू अपन मिनी लाइब्रेरी मे बैसल किछु पोथी सबहक पन्ना उनटेने जाइ छलाह। हुनकर कनियाँ सुनन्दा आबिकेँ कहलखिन्ह- "कोन खोजमे लागल छी अहाँ। तीन घण्टासँ अपस्याँत भेल छी।" शैलेश बाबू बजलाह- "लोकतन्त्रक माने ताकि रहल छी।" सुनन्दा हँसैत बजलीह- "हुँह, कथीकेँ प्रोफेसर छी अहाँ यौ। लोकतन्त्रक माने होइ छै, बाई द पीपुल, औफ द पीपुल, फौर द पीपुल। ई गप तँ बच्चा-बच्चा बूझै छै।" शैलेश बाबू बजलाह- "ई माने तँ हमरो बूझल छल। हम लोकतन्त्रक आधार बनल किछु गोटेक हरकतकेँ व्याख्या करबाक फेरमे एकर विशिष्ट अर्थ ताकि रहल छी। जतए जाइ छी किछु ने किछु विचित्र हरकत करैबला लोक सभसँ भेँट भऽ जाइए। हुनकर सबहक लीला लोकतन्त्रक परिभाषामे आबै छै वा नै, यएह खोजमे तबाह छी।" सुनन्दा कहलखिन्ह- "छोड़ू एखन ई सभ आ चलू किछु पनपियाइ कऽ लिअ।"
शैलेश बाबू पनपियाइ करैत छलाह तखने हुनकर मित्र मनोज चौधरीक फोन एलन्हि- "कहिया पूर्णिया आबै छी प्रोफेसर साहेब? ऐ बेरक दुर्गा पूजामे हमर गामक प्रोग्राम फाइनल अछि ने?" शैलेश बाबू बजलाह- "हम काल्हि चलै छी।" दोसर दिन शैलेश बाबू पूर्णिया गेलाह आ ओतए सँ मनोज जीक संग हुनकर गाम गेलाह। ओतए हुनकर गामपर जलखै कऽ केँ साँझमे दुनू दोस्त मेला घूमै लेल निकललाह। मेलामे ऐ बेर नौटंकीक बेवस्था सेहो छलै। सभ ठामसँ घूमि दुनू गोटे नौटंकी देखबा लेल पंडालमे पहुँचि अपन स्थान ग्रहण केलथि। नौटंकीक बीचमे बाइजीक नाचक सेहो प्रबन्ध छलै। एकटा बाइजी स्टेजपर आबि अपन लटका झटका देखबैत कोनो फिल्मी गानापर नाच करऽ लगलै। शैलेश बाबू मनोज जीकेँ कहलखिन्ह जे चलू, ई नाच हम नै देखब। ताबे एकटा घटना भेल, जे देखि ओ ठमकि गेलाह। नाचक बीचेमे दर्शकमे आगूमे बैसल एक गोटे उठलाह आ नाच करऽ लगलाह। ओ साँवर रंगक उज्जर कुरता पायजामा पहिरने एकटा दाढ़ीदार लोक छलाह आ हाथमे एकटा नलकटुआ रखने फायरिंग सेहो करै छलाह। मनोज जी बजलाह- "ई हमर सबहक विधायक छथि आ सभटा आयोजन हुनके सौजन्ये छन्हि।" तावत ओ विधायक मंचपर चढ़ि गेल आ बाइजी संगे फूहड़ भाव-भंगिमामे नाच करऽ लागल। शैलेश बाबू खिसियाइत बजलाह- "चलू तुरन्त। हम नै रूकब आब। ई किरदानी विधायकक, राम-राम।" ओतए सँ दुनू गोटे गामपर एलाह आ शैलेश बाबू रातिये पटनाक बस पकड़ि विदा भऽ गेलाह। दोसर दिन भोरे पटना पहुँचलाह। डेरापर बैसि चाह पीबै छलाह, तखने सुनन्दा बजलीह- "केहेन जमाना आबि गेलै। विधायक नर्तकी संगे स्टेजपर नाच करै छलै। पूरा समाचारमे यएह सभ देखा रहल छै।" शैलेश बाबू तुरंत टी.वी. दिस भगलाह आ एकटा न्यूज चैनल लगेलाह। ओइठाम यएह समाचार बेर बेर देखबै छलै। ओइ चैनलक स्टूडियोमे ऐ विषयपर बहस चलै छलै। किछु राजनीतिक लोक सभ आ किछु बुद्धिजीवी लोक सभ चर्चामे लीन छलाह। विधायक जीक पार्टीक नेताकेँ छोड़ि बाकी लोक ऐ कृत्यक घोर निन्दा करै छलाह। बीच बीचमे प्रचार आ चैनेल दिससँ ई उद्घोषणा कि सभसँ पहिने वएह ई समाचार देखौलक। ई विषय गरीबी आ भूखमरीक समस्याकेँ कतौ बिला देलकै। एना लागए लागल जे देशमे आब एकमात्र यएह समस्या रहि गेलै। शैलेश बाबू चैनल बदललाह। सभ ठाम वएह देखबै छलै। ओ बड़बड़ाय लगलाह- "कते महत्वपूर्ण समाचार भऽ गेलै ई।" ताबत एकटा चैनलपर विधायक जीक बयान आबि गेलै- "ई सभ विरोधी पार्टीक दुष्प्रचार थीक। हम ओइ नर्तकीकेँ पुरस्कार देबा लेल स्टेजपर गेल छलौं। वीडियोमे छेड़छाड़ कएल गेल अछि। ई हमरा बदनाम करै लेल विरोधी सबहक चालि थीक। हम जाँच लेल तैयार छी। एकटा कमीशन बैसाएल जाए।" शैलेश बाबू सुनन्दाकेँ कहलखिन्ह- "ई झूठ बाजैए। हम अपनहि आँखिसँ ई कृत्य देखलौं।" सुनन्दा बजलीह- "चुप रहू आ ई गप आन ठाम नै बाजब। छोड़ू ने, सिनेमाक चैनल लगाउ।"
साँझमे एकटा चैनलपर "विधायक जी स्टेजपर" ऐ विषयपर जनताक बीच विधायक जी केर प्रश्नोत्तरी कार्यक्रम छल। शैलेश बाबू ई देखऽ लगलाह। विधायक जी साफ-साफ कहलखिन्ह जे ओ स्टेजपर नर्तकीकेँ ईनाम दै लेल गेल छलाह। हुनकर कहनाइ रहन्हि जे वीडियोमे छेड़छाड़ कएल गेल। जनताक बीचसँ ढेरो सवाल पूछल गेल आ विधायक जी बिना तमसायल मुस्की दैत शांत जवाब दैत रहलाह। शैलेश बाबू कुनमुनाबऽ लगलाह। बाजए लगलाह जे केहेन झूठ बाजै छै। मुदा हुनकर के सुनै छन्हि। सुनन्दाकेँ ई गप बूझल छलन्हि जे शैलेश बाबू जोशमे ओतए जा सकै छथि, तैं ओ हुनकर पहरेदारीमे मुस्तैद छलीह। एकाएक जनताक बीचसँ एकटा युवक उठलै आ हाथमे एकटा चप्पल लेने मंच दिस दौड़ि गेलै। ओ चप्पल सोझे मंच दिस फेकलक जकरा विधायक जीक अंगरक्षक सभ लोकि लेलकै। ओइ युवककेँ पुलिस पकड़ि लेलक आ धुनाइ करए लागल। विधायक जी बाजए लगलाह जे देखू विरोधी सबहक कुकृत्य। हमरा नै फँसा सकल तँ आब अपन पार्टीक लुच्चा सभकेँ पठा कऽ हमरा बेइज्जत करबाक प्रयास करै जाइए। शैलेश बाबू धेआनसँ ओइ युवककेँ देखलाह तँ हुनकर मुँहसँ निकललन्हि- "अरे ई तँ धनंजय छी। अपन फूलधर बाबूक जेठका बेटा। ई कोनो पार्टीक लोक नै अछि। ई तँ डिग्री लऽ केँ घुमैत एकटा बेरोजगार युवक अछि।"
शैलेश बाबू टी.वी. बन्न कऽ माथपर हाथ धेने बैस गेलाह आ सुनन्दासँ कहलखिन्ह- "कनी एक गिलास पानि पियैबतौं। हम फेर लाइब्रेरी जा रहल छी, लोकतन्त्रक माने ताकबा लेल।"


text:
बनय सं पहिनहि विवाद मे नालंदा अंतर्राष्ट्रीय विश्वविद्यालय
नालंदा अंतर्राष्ट्रीय विश्वविद्यालय के विवाद सतह पर आबि गेल अछि. कुलपति डॉ गोपा सभरवाल के लsक उठल विवाद चरम पर अछि.
खबर आबि रहल अछि जे पूर्व राष्ट्रपति डॉ एपीजे अब्दुल कलाम एकर मेंटर ग्रुप से हटि गेलाह.
कलाम साहेब शुरू सं एहि विश्वविद्यालय केर स्थापना सं जुड़ल छलाह. मुख्यमंत्री नीतीश कुमार के संग एहि पर कई बेर गप सेहो करने छलाह.
नीतीश जीक संग जतय विश्वविद्यालय बनि रहल अछि ओतय सेहो गेल छलाह. मुदा हुनका एहि सं हटला सं एहि प्रोजेक्ट के बड़का झटका लागल अछि.
खबर के मुताबिक एकर विवाद के जड़ि मेकथित रूप सं एकर कुलपति छथीह. नालंदा अंतर्राष्ट्रीय विश्वविद्यालय के कुलपति डॉ गोपा सभरवाल के बनाएल गेल छनि.
डॉ गोपा कुलपति बनय सं पहिने दिल्ली के लेडी श्रीराम कॉलेज मे समाजशास्त्र के रीडर छलीह. डॉ गोपा एहि सं पहिने जानकी देवी मेमोरियल कॉलेज मे सेहो पढ़ा चुकल छथीह.कइटा किताब सेहो लिखने छथीह.
मुदा लोक के कहनाए छनि जे डॉ गोपा सभरवाल के योग्यता वीसी बनय लायक नहि छनि. मात्र रीडर सं एकाएक वीसी बना देल गेलन्हि.
डॉ गोपा सभरवाल के मासिक वेतन सेहो विवादक विषय बनल अछि. हिनका मास मे 5 लाख टका सं बेसि मिलय छनि.
एतबा नहि हिनका पर इहो आरोप छनि जे ई अपन एकटा दोस्त डॉ अंजना शर्मा के ओएसडी बनौने छथिन्ह आओर हुनका वेतन के रूप मे हर मास तीन लाख टका सं बेसि दिला रहल छथीह.
अगर देश मे देखय जाए तं जतेक वेतन हिनका आओर हिनकर ओएसडी के मिलय छनि ओतेक वेतन शायदे देश के कोनो वीसी के नहि मिलय छनि.
खबर मे तं इहो आबि रहल अछि जे नालंदा अंतर्राष्ट्रीय विश्वविद्यालय के एकटा ऑफिस दिल्ली मे खोलय गेल अछि जेहि पर लाखों टका खर्च भ रहल अछि.
एहि विश्वविद्यालय के नाम पर देश विदेश मे कइटा बैसार कएल गेल अछि ओहि पर सेहो कथित रूप सं करोड़ों टका खर्च कएल गेल अछि.
खबर तं कइ तरहक आबि रहल अछि मुदा बात ई अछि जे कोन पर यकीन कएल जाउ आओर कोन पर नहि. अगर अहां सभ के एहि मे कोनो ठोस जानकारी होए तं बताएब.
मुदा जे खबर आबि रहल अछि आ ओ सही अछि तं मामला गंभीर अछि.
Subscribe to: Post Comments (Atom)


text:
दरभंगा पत्रकार मामला के जांच होएत
दरभंगा मे पत्रकार सभ के संग दुर्व्यवहार मामला मे एकटा जांच समिति बना देल गेल अछि. इलाका के पत्रकार सभके संग पटना-दिल्ली आओर दोसर ठामक पत्रकार सभके विरोध के देखैत प्रशासन के मामला के जांच कराबय लेल विवश होए पड़ल.
दरभंगा के एसडीओ के खिलाफ ई जांच नगर निगम आयुक्त श्री लक्ष्मेश्वर झा जीक अध्यक्षता मे होएत. एहि मामला मे दरभंगा के डीएम के तरफ सं एकटा पत्र नगर आयुक्त के पठाएल गेल छनि. पत्रांक 195 दिनांक 28-01-2011 के पत्र मे जांच के रिपोर्टजल्द सं जल्द सौंपय के बात कहल गेल अछि.
स्थानीय पत्रकार सभ के कहनाय छनि जे शहर मे एसडीओ के खिलाफ माहौल बनैत देख मुख्यमंत्री नीतीश कुमार जी एहि बारे मे जांच कराबय के आदेश डीएम साहेब के देलखिन्ह... जेहि पर ओ ई कदम उठौलखिन्ह. चलु आखिर डीएम साहेब जगलाह तं.
एम्हर पत्रकार सभ के संग एसडीओ के दुर्व्यवहार मामला पर इलाका के प्रतिनिधि... नेता सभ सेहो खेद प्रकट करलखिन्ह. एहि मामला पर एसडीओ के निंदा करैत हुनका सभ के कहनाय छलन्हि जे जखन पत्रकार के संग हुनकर एहन बर्ताव छनि तं आम आदमी के तकलीफ अहां समझि सकय छी.
मामला 26 जनवरी गणतंत्र दिवस समारोह के अछि जेहि मे दरभंगा के एसडीओ संजय कुमार सिंह शहर के सीनियर पत्रकार सभ के संग दुर्व्यवहार कएने छलाह. एकर विरोध मे पत्रकार सभ अगिला दिन काला दिवस मनौने छलखिन्ह.
एहि मामला पर फेसबुक पर सेहो बड़का अभियान चलि रहल अछि. एसडीओ साहेब के खिलाफ माहौल बनि गेल छनि. देश के कइटा सीनीयर पत्रकार एहि पर अपन रोष जतौलखिन्ह.
पूरा जानकारी के लेल एकरा क्लिक करु.
हमर ईमेल:-hellomithilaa@gmail.com
Subscribe to: Post Comments (Atom)


text:
दिल्ली। 13 नवम्बर। केंद्र सरकार मैथिलीक प्रति जे वादा खिलाफी केलैन्ह ताहि के विरोध मे आई बीरबल यादव के अगुआई मे मैथिल सभ भारत के वित्तमंत्री के सरकारी आवास पर सांकेतिक प्रदर्शन आ ज्ञापन हेतु एकट्ठा भेल छलाह।
मंत्री जी के आवास पर नै रहलाक कारने ज्ञापन आधिकारिक तौर पर नै लेल गेल ताहि के बाद उपस्थित मैथिल सभ नारेबाजी करै लगला आ विरोध जतेला जाहि के बाद भारी संख्या मे पुलिस पर सेनानी सभ के घेर लेलक। हल्ला नै करबाक आ शांतिपूर्वक ओहिठाम सँ चलि जेबाक बात कहि पुलिस सेनानी सभ के अनेकों आरोप लगा भीतर करबाक धमकी सेहो देबै लागल।
धमकी के बादो मिथिलाक लाल सभ अडिग रहला आ विरोध के बाद पीएमओ दिस विदा भेला जाहि के बाद पुलिस समस्त सेनानी के अलग अलग गाडी गाडी में हिरासत मे लेलक आ अलग अलग मेट्रो टीसन पर छोड़ि देलक।
पुलिस सँ सेनानी सभक बहुत बात पर बहसबाजी भेल जाहि के बाद आपसी सहमति सँ मंगलदीन आबि पुनः पीएमओ आ वित्रमंत्री के ज्ञापन देबाक बात पर सेनानी सभ ओहिठाम सँ वापिस भेला।
बीरबल यादव के अनुसार, "इ एकटा क्रांति के शुरुआत अछि आ लक्ष्य प्राप्ति धैरि हर स्तर के संघर्ष हेतु सेनानी सभ तैयार छथि। मुख्य मुद्दा मिथिलाराज्य अछि मुदा मैथिलीक उपेक्षा सेहो बर्दास्त नै करब"
अहि विरोध प्रदर्शन मे, बीरबल यादव के अलावा रंजीत लाल दास, सुनिल आर्य, कुमार विकास, रोहित यादव, बैजू बावरा, मोहनराज, अमेलश मण्डल, अमरेंद्र कामत, धर्मदेब यादव, अजीत यादव, सत्रुघ्न यादव, ललित यादव, चन्दर यादव, आ सीताराम मण्डल शामिल छलाह।


text:
पटना। 09 जनवरी। पटना जिला के बाढ़ क्षेत्र मे कैल्ह रविवार भोर अज्ञात अपराधि सभ राज्य मे सत्ताधारी जनता दल (युनाइटेड) के एक नेता केर गोली मारी हत्या क' देलन्हि। पुलिस केर मुताबिक़, भावनचक गाम निवासी जेडी(यू) नेता मुकेश कुमार सिंह भोर अप्पन मोटरसाइकिल से कतहुँ जायत छला। तखने बाढ़ थाना क्षेत्र के ढेलवा गोसाईं मोहल्ला लग अपराधि सभ हुनका गोली से छलनी क' देलन्हि।
गोली लगला से घटनास्थले पर हुनकर मौत भ' गेलन्हि। मुकेश कुमार सिंह जद (यू) के जिला महासचिव छलाह आर प्राथमिक कृषि साख संस्था (पैक्स) के अध्यक्ष सेहो छलाह। ओ मंत्री ललन सिंह केर करीबी मानल जायत छलाह। हत्या केर कारणक फिलहाल कुनु पता नहि चलल अछि, मुदा ऐहिक पाछा इलाका मे राजनीतिक वर्चस्व केर लड़ाई के आशंका जिताओल जे रहल अछि। हत्या के बाद से इलाके मे तनाव व्याप्त अछि।


text:
अजीत कुमार झा
गोवराही, दुहबी-6, धनुषा, कनकपुर नेपाल। सम्प्रति, हानवेल, यूके.मे अध्ययन
काका काकी दहेज लेलथि
कक्का भोरे बिदा भेलाह
जीट-जाट आ कान्हि छटा
पुछलहुँ कक्का एना कतए
कहल जे जाइ काल टोक नञि ने
अबए छी कने बजार भेने
मीठ पकवान आ मिठाई नेने
एम्हर काकी घरकेँ नीपल
सर सफाई कका चमका रहल
कोन अवसर जे एना भ’ की रहल
पुछलहुँ जे काकीसँ कहलनि
बौआ आइ घटक आबि रहल
अच्छा तँ दोकानक सजावट छी ई
ग्राहकक स्वागतक तैयारी छी ई
सभ किछु आइ नव तेँ लागि रहल
भाइजीयोक मुँह चमकि रहल
कान्हि छटाक’ केश रँगा क’
पान चबाबैत कुर्तामे बान्हल
जतेक बढ़िया समान ततबे बढ़िया दाम
बनीमाक राज कक्काक’ खूब नीकसँ बुझल
घटक जी अएला निहारि क’ देखला
ठोकि बजा क’ सभ किछु परखला
भाइजीपर ओ’ फेर बोली लगेलथि
मोल तोल केँ ल’ क’ खूब भेल घमर्थन
सवा चारि लाखमे भेल बात पक्का
देखू आजु हम्मर भैप्या बिकेलथि
लागनिक सूद-मूर सभ उप्पर भेलन्हि
जमा-पूँजीकेँ खूब नीकसँ भजओलथि
कक्का काकी आइ हमर दहेज लेलथि
निमुख बरद जेकाँ भैय्या बिकेलथि
कक्का काकी आइ हमर दहेज लेलथि


text:
नीतीश कुमार कहलैन हर इंसान के बातचीत मे सभ्य आर मर्यादित भाषा केर इस्तेमाल करबाक चाहि। कैल्ह सोमवार दिन अप्पन साप्ताहिक ‘लोक संवाद’ कार्यक्रम के बाद पत्रकार सभसे बात करैत नीतीश नीतीश कुमार कहलैन कि लोकतंत्र में बहस होती अछि। एहि तरहक बहस केर दौरान लोग अप्पन विचार सामना राखैत छैथ, मुदा भाषा आपत्तिजनक नहि होयबाक चाही।
लोग सभके अप्पन भाषाक स्तर बनेना रखबाक चाही। प्रधानमंत्री मोदी के नाम लेना बिना ओ कहलैन कि यदि अहाँ लग कुनु बड़का आ ऊंच पद अछि, तेँ अहाँक भाषा सेहो ओहि पदक मुताबिक होबाक चाही। नीतीश कुमार कहलैन कि हमरा ऊपर सेहो अमर्यादित भाषा केर प्रयोग कायल गेल छल। हम कहियो मर्यादा भंग नहि कएलहुँ। लोकतंत्र मे वाद-विवाद होयत रहैत अछि। सत्ता पक्ष आर विपक्ष अप्पन - अप्पन बात राखैत अछि, मुदा भाषा एहेन होबाक चाही जे आपत्तिजनक नहि होय।


text:
विदेह विचार गोष्ठी एक झलक-
आकाशवाणी दरभंगाक जातिवादी प्रवृत्तिक विरोधमे आ दसटा घोर जातिवादी परिवारक मैथिलीकेँ मारैक षडयन्त्रमे आकाशवाणी दरभंगा द्वारा देल जा रहल सहयोगक विरोधमे "विदेह गोष्ठी- सह कवि सम्मेलन" ७ अक्टूबर २०१२, स्थान, अशर्फी दास साहु-समाज महिला इण्टर महाविद्यालय, निर्मली, सुपौल मे सम्पन्न भेल। लोकमे अपार उत्साह देखल गेल।
ई तथ्य सोझाँ मे आएल जे मैथिलीक पहिल जनकवि आ मैथिलीक भिखारी ठाकुरकेँ सेहो डेढ़ साल पहिने फॉर्म भरबाओल गेलन्हि मुदा आकाशवाणी दरभंगा द्वारा कोनो सूचना तकर बाद नै देल गेलन्हि। ओ कहलन्हि जे आकाशवाणी दरभंगा बाहर देबालपर "झारू" साटि देबाक मोन होइए।
आकाशवाणी दरभंगा मैथिलीक जातिवादी रंगमंच आ साहित्यक प्रसारक आ प्रचारक बनि कऽ रहि गेल अछि।
विदेह विचार गोष्ठी
एक झलक-
शंभू सौरभजी कहलनि-
हक-अधिकार आ कर्तव्यक संग लड़ाइ लड़ू तखन जे खोजि रहल छिऐ ओकर प्राप्ति अवस्स
हएत।
वीरेन्द्र कुमार
यादवजी कहलनि- अपनामे एकता हेबाक चाही। तखने अधिकारक प्राप्ति भऽ सकत। ओइ
वर्गक लोक अपना सभकेँ सदियोसँ ठकि रहल अछि।
रामदेव प्रसाद मण्डल
‘झारूदार’- अपना संग भेल दरभंगा रेडियो स्टेशनक फुसलाओल कथा विस्तारसँ सुनेलन्हि।
राहुल कुमार, बजलाह-
अपने सभ एकता करू आ हम सभटा-युवा क्रांतिकारी अहाँ सबहक संग छी। अधिकार प्राप्ति
करबाक लेल जे करए पड़तै हम सभ संग रहब।
राम विलास साहुजी
कहलनि- मात्र सात प्रतिशत लोक मैथिली विकासक हेतु अर्थात मिथिलाक साहित्यिक
विकासमे जे कोनो सरकारी वा गैर सरकारी संस्था सभ अछि तइपर कब्जा केने अछि। जे
बिलकुल अनुचित अछि, अनुचित ई जे तखन तँ समुचित विकास तँ नै हएत। जखन कि सामुहिक
विकास आवश्यक अछि।
मनोज कुमार साहु
कहलनि- अपने सभ अपन लेखनीक तागतिकेँ आओर बढ़ाउ आ तखन अधिकार प्राप्तिक लेल
संघर्ष करू सफलता अवस्स भेटत, ई हमर शुभकामना।
कपिलेश्वर राउत
कहलनि- दरभंगा रेडियो स्टेशनक जातिवादी बेवस्था अविलम्ब हटबाक चाही। वास्तवमे
तखने मिथिलाक विकास हएत। जगदीश प्रसाद
मण्डलकेँ जे टैगोर लिटरेचर अवार्ड भेटलनि, जे मैथिली लेल पहिल अछि; से
समाचार नहियेँ कोनो दैनिक अखबार (दरभंगा-मधुबनीक)मे छपल आ ने आकाशवाणीयेमे। जे बहुत
किछु कहि रहल अछि।
नंद विलास राय-
मैथिलीक नामपर जे कोनो फंड सरकार द्वारा देल जाइए ओ मात्र मुट्ठी भरि लोकक बीच
रहि जाइए। माने तेकर फैदा खाली दस प्रतिशत ब्राह्मणेटा उठबैए। आेतबे नै,
चौक-चौराहापर मिथिलाक मान-प्रतिष्ठा मात्र भोजनेकेँ कहैत रहैए।
कृष्ण राम कहलनि-
समाजकेँ खण्ड-खण्ड कऽ वर्णवादी बेवस्थाक तहत बाभन सभ बाँटि कऽ बेवसाय कऽ रहल
अछि।’ एकर अतिरिक्त बहुजन समाजक संघर्षक चर्च सेहो कएलनि।
हेम नारायण साहु
कहलनि- मात्र मुट्ठी भरि लोक अपन आधिपत्य कायम केने अछि आ एमहुरका लोक सभकेँ
गप-गप दऽ दऽ आ पूजा-पाठ करा कऽ आर्थिक आ मानसिक लूट करैत रहल अछि। ओ सभ रूपैयाक
लेल जे-नै-सेहो कऽ सकैए आ कऽ रहल अछि।
राम प्रवेश मण्डल
बजलाह- हम सभ जगबाक प्रयास कऽ रहल छी आ बूझू जे जागि गेल छी। आब निश्चित अपन
अधिकारकेँ पाबि लेब।
वीपीन कुमार कर्ण
कहलनि- जहिना माताकेँ सम्मान हेबाक चाही तहिना मैथिलीकेँ सेहो। एते दिन अपना
सभ बूझू जे भाषाकेँ भरना लगा देने रहिऐ आब ओ छोड़बैक समए आबि गेल अछि। कथनी आ
करनीमे अंतर खाली नै हेबाक चाही।
कवि उमेश पासवान-
बाभन सभ मैथिलीकेँ कद्दै जकाँ धेने अछि। लेकिन आब हमरा सभ छोड़बै नै ढावक जकाँ
दौग कऽ जेबै आ छोड़ा लेबै। खाली अपना सभमे एकटा हेबाक चाही।
श्री जगदीश प्रसाद
मण्डल- किछुये लोकक ई किरदानी अछि जे मात्र बोलियेपर काज चला रहल अछि। देखबै
जे मक्कै खेतमे ऊचका मचान बना कऽ नेंगराे-लुल्हाकेँ ओइपर बैसा बजबबैत रहैए जे “हैआ आबए दे, के छिअँ रौ, अखने देखा दइ छिऔ, रूक....।” अर्थात् टिटकारी दैत रहल छथि। मात्र एक धक्का देबाक जरूरति अछि। परिणाम
सामने आबि जाएत आ समाजक विकासक असली आ बुनियादी रास्ता सबहक सोझामे आबि जाएत
मिथिलाक चिन्तन पंचदोवोपासनाक रहल अछि। कोनो साधारण चिंतन नै।
नाटककार बेचन ठाकुर
: किछुए लोक मैथिलीकेँ बपौती सम्पति बूझि शब्दजालमे फसा कऽ लूट कऽ रहल अछि।
जे हर बहए से खढ़ खाए आ बकरी खाए अचार। एहिना आरो बहुत किछु कहलनि।
उमेश मण्डल-
ब्राह्मणोमे सभ ब्राह्मण ऐ खेलमे शामील नै छथि मात्र पाँचसँ दस प्रतिशत लोक ई
कारनामा मैथिलीक संग कऽ रहल छथि। अोहुँमे माने ब्राह्मणोमे वंचित साहित्य-प्रेमी
सभ्ा छथि। खाली ऐ पेंचकेँ बुझबाक अछि आ तइपर धक्का लगेबाक अछि। मणिपद्मम आ
हरिमोहन झाक साहित्यक अखन तक जे मूयांकण भेल से संबंधित विचारधाक पहिचान छी...।
अच्छेलाल शास्त्री
कहलनि- संगठन हेबाक चाही तखने अधिकारक प्राप्ति भऽ सकत; ऐ जगमे के नै जनैए
बाभनक कारनामा।
कवि उपेन्द्र
नारायण अनुपम- लक्ष्यपर पहुँचि रहल छी आ पहुँचबे करब।
संचालक द्वय श्री
पवन कुमार साह आ दुर्गानंद मण्डल- मंच संचालनक क्रममे अपन उद्गार व्यक्त करैत
कहलनि, एहेन-एहेन विचार गोष्ठी मासे-मास हेबाक चाही। मिथिलाक विकासक बाधापर
बहुत रास जातिवादी मुद्दा अछि जेकरा जँ साहित्यकार-विद्वान नै बुझताह तँ
के....?
अध्यक्ष राजदेव मण्डल-
संवंधित विषयपर अर्थात् ‘आकाशवाणी दरभंगाक जातिवादी प्रवृत्तिक विरोधमे आ दसटा
घोर जातिवादी परिवारक मैथिलीकेँ मारैक षडयन्त्रमे आकाशवाणी दरभंगा द्वारा देल जा
रहल सहयोगक विरोधमे’ पर सभ वक्ताक वक्तव्य सुनलौं। ऐपर सामुहिक विचार करैत
वैधानिक तरिकासँ डेग उठाएब आवश्यक अछि। विकासक क्रम तखने सोझराएत। नै तँ....!!!!!
कवि सम्मेलनक एक
झलक-
प्रेम आदित्य
कुमार- उपेदसात्मक कवितक पाठ केलनि।
वीपीन कुमार कर्ण-
भारत िनर्माण केना भऽ रहल अछि आ केना हेबाक चाही तकरा उजागर करैत कविताक पाठ
केलनि।
शंभू सौरभ- लोक गीत
सुना दर्शक दीर्घाक लोट-पोटक स्थिति बनौलनि। गुरु जीक चित्र हुनक कवितामे
देखल गेल।
रामदेव प्र.
झारूदार- प्रदूषणसँ मुक्ति लेल वृक्षा-रोपन कार्यक्रमपर बल दैत कविताक पाठ
केलनि।
दुगानंद ठाकुर-
वर्षा कतए चलि गेल...। तइ कारण फसिलक केहेन दुर्गति भऽ गेल...। अपना कविताक
माध्यमसँ रखलनि।
कवि उमेश पासवान-
कतए हरा गेल छी यौ भाय सभ; कतए हरा गेल छी।’ कहैत भाव-विह्वल भऽ गेलाह।
कवि नंद विलास
राय- बेटी विआहमे कतेक समस्या उत्पन्न होइए तेकर नीक चित्र अपना कविताक माध्यमे
रखलनि।
पलल्वी कुमारी-
जगदीश प्रसाद मण्डल लिखित गीतांजलिक साभार करैत जुग-जुग आस लगेने मैइये शीत रौद
चटैत एलौं... गीत गौलनि।
अच्छेलाल शास्त्री-
घर-घरमे दुख अछि पसरल, ऐ दुखमे केना लुटनाहार लूटि रहल अछि तेकर चित्रण केलनि।
बेचन ठाकुर- अखुनका
समैक विचित्रताक वर्णक अपना कविताक माध्यमे केलथि।
हेम नारायण साहु- हिनक
कवितामे केहेन-केहेन जुलुम भऽ रहल अछि तकर साफ-निच्छल चित्र आएल।
राम विलास साहु-
रौदीक वर्णक करैत सामाजक आडम्बरी सबहक चित्रांकण केलनि।
कवि कपिलेश्वर
राउत, राजदेव मण्डल, जगदीश प्रसाद मण्डल, पवन साह, दुर्गानन्द मण्डल इत्यादि
कविक कविताक विवरण शीघ्र देल जाएत.....


text: दोस छथिन ,बड्ड महीन ।बात-व्यवहार ,चालि-चलन ,सब मे महीनी ।बाजता एतबे कि कुनो प्रकारक अंतिम निर्णय अहां नइ ल' सकी ।रोस एतबे देखेता कि अगिला रस्ता बनल रहै ।दूर छथिन ,तें फोन पर आत्मीयता प्रकट करबा मे कुनो कंजूसी नइ करता ,मुदा फोन सँ आगू कोनो प्रकारक जएबाक लक्षण नइ ।हुनका जरूरी परै त' हमर कर्तव्यक इति नइ ,हुनकर सबसँ नजदीकी हमहीं ।पुरनका संबंध क यादि करेनए ,रहीम ,वृन्दक दोहा सुनेनए आ भविष्यक सपना देखेनए ।आ जखन हमर कोनो काज होए तखन ब्रह्माण्डक सबसँ व्यस्त जीव वैह ,धरती,सूर्य आ नक्षत्रगण जेंना हुनके पिपनी देखि नाचैत हो आ ऐ अनुपलब्धता पर एकटा हिटगर शोकगाथा ।आ कसम ऐ दोस्तियारी के कि ई सुनि हमरा आंखि मे नोर नइ आबै्...........


text:
भारतीय प्रधानमन्त्री नरेन्द्र मोदीक जानकी मन्दिरक पूजाक मूल संयोजक रामरोशन दास वैष्णव छलथि । भव्य रुपसँ मन्दिरमे कार्यक्रम सम्पन्न भेलाक बाद हुनक चर्चा नगरमे जोडसँ भऽ रहल अछि । जानकी मन्दिरक उत्तराधिकारी महन्थ सेहो रहल रामरोशनजी संग दूधमतीक सम्पादक सुजीत कुमार झा बातचित कएलन्हि । प्र. जानकी मन्दिरमे भारतीय प्रधानमन्त्री …Read More »
मिथिलामे होरीक आकर्षण
–सुजीत कुमार झा । ऋतुसभक राजा ‘वसंत’मे मनाओल जाएबला होरी मिथिलांचलक महत्वपूर्ण पावनि अछि । वसंत ऋतु शीत ऋतुके बाद अबैत अछि । मिथिलांचलमे होरी फागुन महिनाक पूर्णिमाक एक दिनक बाद मनाओल जाइत अछि । रंगक उत्सव कहल जाएबला ई पावनि पारम्परिक रूपसँ दू दिन मनाओल जाइत अछि । पहिल …Read More »
मैथिली गीतः विरहीन के फगुआ
काली कान्त झा ” तृषित” अछि फागुन दारूण दुख दाता। प्रियतम मम परदेश बिराजथि, सरस वसँतहि कँत सताबथि। घर नहि आबथि सुखदाता।। अछि फागुन……………… सिहरय गात वसातक छुने, एहि जीवन स उत्तम मुइने। की हएतै लए कए टाका।। अछि फागुन……………… वसुधा बनलइ आइ फसादी, कुहकै छै कोइली उन्मादी। देइछ तन …Read More »
मैथिली कविताः मातृभाषा मैथिली
#अयोध्यानाथ चौधरी विद्यापतिक मातृभाषा भारती-मंडनक भाषा लखिमा रानीक भाषा विद्वान विदुषीक भाषा सर्बसाधारणक भाषा पूर्ण जाग्रत भेल आशा। *** आहाँ भागमन्त छी आहाँ जीबन्त छी प्राती आ सांझ मे सोहर-समदाउन मे उदासी-वटगवनी मे फागु आ नचारी मे बच्चा क बोल मे ललना क ठोर मे बुढ क जवान मे प्रणाम मे, …Read More »
महिला कलाकारक एक स्वर प्रदेश नम्बर २के नाम मिथिला हुए
जयन्त ठाकुर । प्रदेश नम्बर २के नामाकरणके लऽ कऽ विभिन्न वर्गक व्यक्तिमे मतान्तर देखल जा रहल अछि । किओ कोनो नाम तऽ किओ कोनो नामक सुझाव दऽ रहल छथि । दूधमतीक पछिल्ला अंकमे प्रदेशक अस्थायी राजधानीके लऽ कऽ कलाकारसभ कतेक हर्षित छथि विषयमे चर्चा कएने छलहुँ ओहि क्रममे पुरुष कलाकारसभ …Read More »
जनकपुरक कलाकारसभ मिथिला नामक पक्षमे
जयन्त ठाकुर । प्रदेश नम्बर २ के अस्थायी राजधानी जनकपुरधाम बनि गेल अछि । स्थायी राजधानी सेहो जनकपुर बनत से लगभग निश्चित अछि । एहिसँ मैथिली रंगमञ्चमे काज कएनिहार कलाकारसभक किछु बेसीए हर्षित छथि । किए नहि हुए पहिने हुनकासभके मोफसलके कलाकार कहि सम्बोधित कएल जाइत छल आब स्वयं राजधानीके …Read More »
विद्यार्थीसभमे उत्साहक सञ्चार करएवला देवीक पूजा
सुजीत कुमार झा सरस्वती पूजाके जनकपुरमे मात्र नहि मिथिलाञ्चल वा कही पूरे भारतीय उपमहाद्वीपमे धुम अछि । कोना कऽ भगवतीके प्रसन्न करी सभक लक्ष्य अछि । सरस्वती पूजा प्रत्येक वर्ष बसन्त पञ्चमीक दिन मनाओल जाइत अछि । ई पूजा माता सरस्वती, जिनका विद्याक देवी कहल जाइत अछि, हुनके सम्मानमे आयोजित …Read More »
की सम्भव अछि सीतायन स्कल्पचर ?
रोशनकुमार झा जनकपुक पिडारी चौकपर पहुँचिते मन हर्षित भऽ जाईत अछि । जनकपुरक प्रमुख प्रवेशद्वारपर, जनकपुरक प्रमुख पहिचान अर्थात जानकी जन्मसँ सम्बन्धित मुर्तिकला ‘स्कल्पचर’ जानकी जन्म वाटिका एकदम सुन्दर आ मनोभावन अछि । ईएह कारण अछि जे जनकपुर आवएबला अधिकांश लोक ओहिके पृष्ठभुमी बनाक ‘सेल्फी’ खिचैत अछि आ अपन समाजिक …Read More »
मिथिलाञ्चलमे मकर संक्रान्तिक धुम, माघ १ गते विशेष स्नान
सुजीत कुमार झा । सीतामढ़ीबाली तीनदिन पहिने बजारसँ तिल, चुरा, मुरही आ गुँड अनने छलीह । तिलवा, चुरलाई आ लाई बनौलीह । हुनके बगलमे रहल प्रेमनगरबाली कहैत छथि हम तऽ लाई सभ एक हप्त पहिने बना लेने छलहुँ । माघ १ गते मिथिलाञ्चलमे विशेष भोजन बनाओल जाइत अछि । राजनीतिकर्मी …Read More »
सन्दर्भ शहीद उमासिंह स्मृति दिवसः घड़ीक सुइकें किओ पकड़ि लेने छल
सुजीत कुमार झा २०६५ पुष अर्थात रविक राति रेडियो मिथिलाक समय सन्दर्भ कार्यक्रममे जनतान्त्रिक तराई मुक्ति मोर्चा राजन मुक्ति समूहक वार्ता टोली सदस्य मनोज मुक्तिकेँ बजौने रही । स्टुडियो भीतर जाइए रहल छलहुँ की केयर नर्सिङ्ग होमसँ नेपाल पत्रकार महासंघ धनुषाक तत्कालीन सचिव अजित तिवारीक टेलिफोन आएल आ ओ जानकारी …Read More »


text:
मायरा वाल्श
मायरा वाल्श[१] (जन्म फेब्रुअरी १८,१९८८)[२] एक ब्राजिल अमेरिकन अभिनेत्री तथा गायिका छी। ओ एबीसी च्यानलक प्रस्तुति डिस्पिरेट हाउसवाईभसक ६अम संस्करणमे एना सोलिस नामक चरित्रक अभिनयक कारण चर्चामे आएल छल । ओ विभिन्न एल्बममे समेत अपन आवाजक जादु देखाचुकल अछि ।
प्रारम्भिक जीवनी[सम्पादन करी]
सन्दर्भ सामग्रीसभ[सम्पादन करी]
- ↑ Naomi Kirsten, "The Amazing Maiara Walsh", Discovery Girls, मूलसँ २००७-१२-२१-के सङ्ग्रहित, अभिगमन तिथि २००८-०८-१४।
- ↑ "Walsh - Biography", MaiaraWalsh.com, अभिगमन तिथि २००९-०७-१६।


text:
गौहर खान
गौहर खान बलिउड चलचित्र आर टिभी सीरिअलक अभिनेत्री छि।[१] ओ भारतीय रियलिटी शो बिग बोस सीजन ७ क विजेता छि। ओं एक भारतीय मोडेल सहो छि ।[१] ओ गेम आर फिभर जेहन हिन्दी चलचित्रसभम अभिनय प्रस्तुत केनेए अछि।
विषय सूचीसभ
जीवनी[सम्पादन करी]
अभिनेत्री निगार खान उनकर बड्की बहिन छि। [१] कुशाल टंडनक साथ में रिलेशनशिप मे छल, ओं दुनु कलर्स टीवीक रियलिटी शो बिग बॉस में भेट भेल आर वाहि ठाम सं दुनु गोटाके प्रेम सुरु भ गेल।[१]
करिअर[सम्पादन करी]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ १.२ १.३ Gauhar Khan Biography, Gauhar Khan Profile. entertainment.oneindia.in. Retrieved on 2013-12-13.


text:
राष्ट्रीय पशुधन मिशन (एनएलएम)
पशुधन उत्पादन मे मात्रत्मक आ गुणातत्मक सुधार सुनिश्चित करनाई राष्ट्रीय पशुधन मिशन (एनएलएम) छै.
कामधेनु ब्रीडिंग केंद्र दुग्ध उत्पादन, नीली क्रांति पशुचारा संसाधन, प्रभावी नियंत्रण प्रसंस्करण उद्योग राष्ट्रीय गोकुल मिशन रोग.
पशुचारा संसाधन
वित्तीय वर्ष 2014-15 मे शुरू कैल गेलई राष्ट्रीय पशुधन मिशन (एनएलएम) पशुधन उत्पादन कें तरीकाक आ सब हितधारकक कें क्षमता निर्माण मे मात्रत्मक आ गुणात्मक सुधार निश्चित करतई. चारा आ ओकर विकास पर केंद्रित करएत अई योजना में कहल गेलई आ कि एनएलएम कें तहत चारा विकास उप-मिशन पशु चारा संसाधनक कें कमी कें समस्याक समाधान कर कें कोशिश हेतई. ताकि भारत कें पशुधन क्षेत्र कें आर्थिक रूप सं व्यवहारिक बनाइल जा सकई आ निर्यात क्षमता कें उपयोग केैल जा सकई.
रोगक कें प्रभावी नियंत्रण कें लक्ष्य
डेयरी आ पशुधन उत्पादकता कें विकास कें बारे मे मिशन मे कहल गेलईया कि सबस पइग बाधा पशु रोगक जैना -एसएमडी, पीपीआर, ब्रूसोलोसिस ,एवियन इन्फ्लूएंजा इत्यादि कें पइग पैमानक पर प्रसार कें जरूरत छै. एकरा सं उत्पादकता पर विपरित प्रभाव पडै़त छै. पशुअक कें रोगक कें संख्याक मे प्रभावी नियंत्रण कें राष्ट्रीय रणनीति कें आवश्यकता कें सही ठहराईत कहल गेलई कि पशुअक कें स्वास्थ्य कें लें मौजूदा योजना कें मजबूत कैल गेलई या. अगस्त 2010 कें बाद 221 जिलाक मे चलैल जा रहल पैर आ मुंह रोग नियंत्रण कार्यक्रम (एफएमडी-सीपी) कें उत्तर प्रदेश कें बाकी बचल जिलाक आ राजस्थान कें सब जलाक मे 2013-14 मे सेहो शुरू कैल गेल छलई या. अई तरह एखन तंक ई कार्यक्रम कें 331 जिलालक मे चलैल जा रहल छै. एफएमडी-सीपी कें 12 वीं योजना कें तहत पइसा आ वैक्सीन कें उपलब्धता कें आधार पर पूरा भारत मे लागू कर कें निर्णय लें गेलक्ष् या.
दुग्ध उत्पादन मे वृद्धि कें लक्ष्य
दुग्ध उत्पादन मे वृद्धि कें लक्ष्य कें बारे जानकारी दई छी कि ई मिशन मे कहल गेलई या जानवरक कें संख्या मे वृद्धि कें बजाय दुधारू पशुअक कें उत्पादकता बढा क प्राप्त कैल जा सकई छै. बेसी दूध उत्पादन कें लें किसान कें प्रोत्साहन कें ें किसान कें लाभदायक कीमत पर अपन उत्पाद बच कें लें दुग्ध इकट्टा कर कें प्रभावी तंत्र कें बनावा कें आवश्यकता छै. जे जगह-जगह दूध उत्पादकक कें जोड़ कें लें एक प्रभावी खरीद प्रणाली के स्थापना सं सुनिश्चित कैल जा सकई छै.
दूध सं जुड़ल उत्पाद आ प्रसंस्करण उद्ययोग
प्रसंस्करण आ ब्रिकी कें लें दूध कें विषय पर विस्तार सं बात कहैल गेलई या . अई मे ब्रिकी कें लें दूध कें एकत्र कैल जा रहल या प्रसंस्करण कें लेल दूध कें इस्तेमाल हुअ तंक दूध कें एकत्र कर कें आ सुररिक्षत राख कें लें ग्रामीणक क्षेत्रक मे कोल्ड चेन जैना बुनियादी सुविधाक कें विस्तार दूवारा दूध के बर्बादी कें कम कर कें लेल कदम उठावा कें लेल जरूरी बतैल गेलई या. थोक दूध कूलर्स कें स्थान तय कर कें लेल व्यवस्थित योजना बनावा कें आवश्यकता छै. ताकी आस-पास कें गांवअक कें किसान अई तक आसानी सें पहुंच सकई. विभाग कें पहल पर राष्ट्रीय गोकुल मिशान कें शुरूआत कैल गेलक्ष् या. जेकर उद्देश्य केंद्रित आ वैज्ञानिक तरीका सं स्वदेशी नस्लक संरक्षणक आ विकास कर कें छै. गोकुल मिशन कें महत्व कें बताइत कहल गेलई या कि राष्ट्रीय गोकुल शिन 12 वीं पंचवर्षीय योजना कें तहत 500 करोड रूपया कें परिव्यय कें साथ गोजातीय ब्रीडिंग आ डेयरी विकास कें राष्ट्रीय कार्यक्रम कें तहत एकटा केंद्रित परियोजना छै. वर्ष 2014-15 कें लेल स्वदेश्ी नस्लक कें विकास आ संरक्षण कें लेल 150 रुपया कें राशि आवंयित कैल गेलई या.
राष्ट्रीय कामधेनु ब्रीडिंग केंद्र
राष्ट्रीय कामधेनु ब्रीडिंग केंद्र कें मिशन मे आवश्यक बताइत सरकार नें स्वदेश्ी नस्लक कें विकास आ संरक्षण कें लेल उत्कृष्टता कें केंद्र कें रूप मे राष्ट्रीय कामधेनु ब्रीडिंग केंद्र कें स्थापना कें प्रस्ताव राखल गेलई या. जे उत्पादकता बढावा कें लेल आ आनुवंश्कि गुणवत्ता कें उन्नयन कें उद्देश्य कें साथ समय आ वैज्ञानिक तरीका सं (37 मवेशी आ 13 महीस) स्देशी नस्लक कें विकास आ संरक्षण कें कार्य करत.
नीली क्रांति कें लेल लक्ष्य
मत्स्य उत्पादन कें संबंध मे कहल गेलई या कि 2013-14 मे 9.58 मिलियन टन उत्पादन आ कुल वैश्विक मछली उत्पादन मे 5.7 प्रतिशत कें योगदान संग भारत कें विश्व में दोसर सबसं पइग मछली उत्पादक देशा कें रूप मे स्थान कायम छै. ,एकरा देखइत सरकार ई क्षेत्र मे नीली क्रांति पर केंद्रित कैर रहल छै. नीली क्रांति कें मतलब खाद्यय व पोषण सुरक्षा रोजगार आ बढइया आजीविका कें उपलब्ध करावा कें लेल मछली उत्पादन कें तेजी सं आ हमेशा हमेशा विकास कर कें छै.
स्नेत - पत्र सूचना कार्यालय


text:
अषाढ २५ गते,राष्ट्रिय पुनर्निर्माण प्राधिकरण निर्देशक समितिके बैसार बुधदिन बैस लागलअछि । राष्ट्रिय पुनर्निर्माण प्राधिकरणके भावी योजना, बजेट आ ओयके लेल थप संरचना तयार कऽरजका आवश्यक निर्णय लेबऽ बुधदिन निर्देशक समितिके बैसार बजाओलऽ गेलअछि ।
निर्देशक समितिके बैसारक लेल रबिदिन प्राधिकरण एजेन्डा तयार कएनेअछि । प्राधिकरण कार्यकारी समितिके बैसारसँ संस्थाके भावी योजना सहितके एजेन्डा तयार कएनेअछि ।
भावी योजना, बजेट आ ओयके लेल आवश्यक संरचना बनाबके विषयमे निर्णय लेबऽजका एजेन्डा तय कएने प्राधिकरणक उपसचिव डा. भीष्म कुमार भुसाल जानकारी करौलनिअछि । सरकार आगामी आर्थिक वर्षमे प्राधिकरणके लेल करिव १ खरव ४५ अरव ९३ करोड बजेट विनियोजन कएनेअछि । प्रधानमन्त्री अपने अध्यक्ष रहल निर्देशक समिति विनियोजित बजेट समेत स्विकृत करपर्वाक कानुनी व्यवस्था अछि ।
प्राधिकरण भूकम्प प्रभावित ३७ जिल्लामे सेहो प्राविधिक जनशक्ति परिचालन कर्वाक निर्णय सेहो कएनेअछि । १४ अति प्रभावित जिल्लामे काज भऽरहल आ आब प्रभावित ३७ जिल्लाके काजके तीव्र गतिमे आगा बढाब प्राविधिक जनशक्ति व्यवस्था कर्वाक काज सुरु कऽर लागल प्राधिकरणके उपसचिव भुसाल जानकारी करौलनिअछि ।
आवश्यक कार्यालय समेत खोलिक प्रभावित जिल्लाके पुनर्निर्माणके काजके सेहो तीव्रता देने प्राधिकरणके योजना अछि । राष्ट्रिय पुनर्निर्माण प्राधिकरण भूकम्प पीडितसभके उपराग पुनरावलोकनके काजके सेहो तीव्र गतिमे आगा बढौने दावी कएनेअछि ।
भूकम्पबाद जोखिममे परल बस्ती स्थानान्तरण, सम्पदा क्षेत्रमे आय आर्जन लगायतक कार्यक्रमके सेहो योजनावद्ध ढंगसँ आगा बढैवाक निर्णय लेने प्राधिकरण जनौलकअछि ।
राष्ट्रिय पुनर्निर्माण प्राधिकरणक एजेण्डा तयार,बुधदिन छलफल0
अषाढ २५ गते,राष्ट्रिय पुनर्निर्माण प्राधिकरण निर्देशक समितिके बैसार बुधदिन बैस लागलअछि । राष्ट्रिय पुनर्निर्माण प्राधिकरणके भावी योजना, बजेट आ ओयके लेल थप संरचना तयार कऽरजका आवश्यक निर्णय लेबऽ बुधदिन निर्देशक समितिके बैसार बजाओलऽ गेलअछि ।


text:
शनिवार, 28 अप्रैल 2018
अपन गाम अपन बात: आम का आम और गुठली के दाम , से किया आउ देखु
अपन गाम अपन बात: आम का आम और गुठली के दाम , से किया आउ देखु: आर्यु र्वैदिक मतानुसार आम के पंचांग (पाँच अंग) काज अबैत अछि। एही वृक्षक अंतर्छाल केर क्वाथ प्रदर, खूनी बवासीर आ फेफड़ा वा आँत सँ रक्तस्...
गुरुवार, 26 अप्रैल 2018
तोहर बाजब वर अनमोल- रेवती रमण झा " रमण "
तोहर बाजब वर अनमोल
अनमन कोयली सनके बोल
गै तोहर की नाम छौ ।।
चुपके सं निकलै छै घर सं घेला काँख दबाक गे
साँझ प्रात तूँ पैर रोपै छै पोखरिक भीरे जाक गे
के देतौ पानिक तोहर मोल
गंगा की हेती अनमोल।। तोहर .........
उल्टा आँचर उल्टा माटी उलट पलट तोर बाजब गे
ई हमरा वर नीक लगैया नव नव तोहर साजब गे
खन - खन चुड़िक मधुर बोल
खोलौ सबटा तोहर पोल ।। तोहर ..........
चिड़इक पाँखि सनक चंचलई तोहर दुनु नैना गे
पलक पलंगरी पर छन भरि लय
चाही मोरा रयना गे ।। तोहर ..........
गीतकार
रेवती रमण झा " रमण "
बगुला त ठामे अइ हँस सब चलिगेल - रचयिता - रेवती रमण झा " रमण "
की कहियौ रौ बौआ, युगे बदलिगेल ।
बगुला त ठामे अइ , हँस सब चलिगेल
की कहियौ.......
मोर तअ बैस गेल , नाँचय सब कौआ
जितगरहा एक नै , देखहिन रौ बौआ
गिदराक ज्ञान सुनी ,निरबुधिया पलिगेल
की कहियौ........
पूतक पोथी नई बाप पढ़ि पौलक
हाथी में बल कते चुट्टी बतौलक
ज्ञान ध्यान गीता सहजहि निकलि गेल
की कहियौ........
वहिरा बौका बनल पटवारी
चोरे उचक्का अइ मठक पुजारी
"रमण" पिवि तारी रौ मोने मचलि गेल
की कहियौ........
रचयिता
रेवती रमण झा " रमण "
mo 9997313751
बुधवार, 4 अप्रैल 2018
शब्दानुप्रास अलंकार - रेवती रमण झा " रमण "
सरस्वती वंदना
शीतल सलिल सरोवर सरसिज
श्वेताम्बर शुभ सरस्वती ।
सरगम - सार सितार सुशोभित
सींचू सुललित सदमती ।।
|| प्रभात ||
अलंकृत आसमान अरुणोदय
आभा अवनि अनल अछि ।
अंडज अट्टहास आद्र अति
अलंकार आनल अछि ।।
अचला अम्बुधि अम्ब अम्बुज
अछि अभिनव अभिरामा ।
अलि अरविन्द अथिर अति आनन
अवलोकन अविरामा ।।
आन्तरिक्ष अम्बुद अम्बर अली
अनिल अम्र ओछायल ।
आरसि अवनि आप अब्ज अछि
अंशुमालि ओहि आयल ।।
|| भोरक बेला ||
उमगत उष्म रश्मि
उदिय मान उनत
उर्वि उदय उषा उदित
उचकि - उचकि उठत
उदधि उदक उत्पल
उन्मादिनी उरज उभय
उज्जवल उदन्वान उठल
उमगत उर उनमाद उदय
|| पनिहारिन ||
कर कण्ज कुम्भ कटी कसी कल्पी
कंजुक कली कोमल कोकनद कल
कुमकुम कपोल कोमल कुशुम
कुशुमित कलाघर कवि कहय
काकोबर कच कंठ कक्षप
कर कान कंगन किरण कंचन
करुण कोमल कुहुकि कीर
कृशानु कल कर कोउ कहय
किसलय कलेवर कल कमल
कन्दर्प काल कामिनी
कापर करौ कलत्र केश ?
कंत कात कहौ कासौ
कुवलय कुलंकषा , कहाँ
कवन्ध काल कैसे कहौ
|| स्नातक ||
स्हर सदन सँ सखि सरि संजुत
स्नातक सर सुन्दरि समुदाई
सुमन सुवेष सकुल सुगन्धित
सरिता सलिल सरोज सुहाई
श्लाद्दया शुचि शुदामिनी
श्रीफल सोह सौकुमार्य
स्निग्ध शुधाग्रह सोह शुक
सयानी सकल सनहुँ सुकार्य
शतदल सुत सजाउ सीथ
शम्बर सुन्य सर्व सुजल
श्यामा सोह सोमु सुन्य
स्वामी सुभामिनी सकल
समय सखी सुख पूँज सोलह
सुमन सेज सुवास समाने
सतत सवल शरीर सारंग शर
सहस्त्र सहौ समधाने
|| आलिंगन क्रीड़ा ||
पचि - पचि परसय पति प्रगति पंथ पद
पेखिय प्रतिबिम्ब पड़ी प्रमुदित
पुट - पाणी पचारि पयोधर पै
पशुपति प्रतिदुन्द प्रबल प्रमत
पति पौरुष परुष प्रहार प्रेम
पिड़ित प्रतिकूल पडी पतिपय
पसेउ - पसेउ पटु पाय पोच
पैहहि पति पुन - पुन परसय
|| छलक छुरी ||
छटपटाइत छातीक छिहुलैत
छोटछीन छौडीक छवि
छिरिआयल छाताक छाँहे छल
छानविन छनेत छुब्ध छी
छिटकैत छल ,छल छुपकल
छिटने छ्ल छाउर
छौडी छाँटलि छेटगरि
छलक छूरी छ्ल
|| चमचाक चालि ||
चतरल चहूँ चमचाक चाईल
चटपट चक्षुक चमत्कारे चिन्हैत
चाहक चुस्कीए चूसि - चूसि
चिल्हक चोखगर चोचे
चियारैत चमड़ी चिबाबैत
चंडाल चोभि - चोभि
चमडीक चुम्बकीय चटक
चानक चादरि चिन्हाबेत
चमकैत चपलाक चमके
चुपचाप चित्त के
चहटगर चटकार चटाबैत
चितासनक चादरि चढ़बैत
चटैत चतुर चमचा
चरण चाँपि चुट्टिक चालि
चतरल चहुँ चमचाक चालि
रचयिता
रेवती रमण झा " रमण "
Mob - 09997313751
बुधवार, 21 मार्च 2018
चैतावर
|| चैतावर ||
चैतक चमकल इजोरिया
बलमू मोरा मन तरसाबै रे |
रहि - रहि कुहकै कोयलिया
बलमु मोरा मन तरसाबै रे ||
चैतक --- बलमु --
फुलवन में भँवरा ,करै रंगरेलिया |
लायल वसन्तो बहुरिया ||
बलमू मोरा मन तरसाबै रे
चैतक --- बलमु --
पियु -पियु पपिहा ,करै अधिरतिया |
लिखल सनेहक पतिया | |
बलमू मोरा मन तरसाबै रे
चैतक --- बलमु --
नेमुआँ फुलायल , अमुआँ मजरल |
फ़ुलल जूही चमेलिया ||
बलमू मोरा मन तरसाबै रे
चैतक --- बलमु --
"रमण " पथिक ,पथ प्राण पियासल |
गोड़ियाक छलकल गगाड़िया ||
बलमू मोरा मन तरसाबै रे
चैतक --- बलमु --
लेखक -
रेवती रमण झा "रमण "
लायल वसन्तो बहुरिया ||
बलमू मोरा मन तरसाबै रे
चैतक --- बलमु --
पियु -पियु पपिहा ,करै अधिरतिया |
लिखल सनेहक पतिया | |
बलमू मोरा मन तरसाबै रे
चैतक --- बलमु --
नेमुआँ फुलायल , अमुआँ मजरल |
फ़ुलल जूही चमेलिया ||
बलमू मोरा मन तरसाबै रे
चैतक --- बलमु --
"रमण " पथिक ,पथ प्राण पियासल |
गोड़ियाक छलकल गगाड़िया ||
बलमू मोरा मन तरसाबै रे
चैतक --- बलमु --
लेखक -
रेवती रमण झा "रमण "
सोमवार, 12 मार्च 2018
"गौरवशाली इतिहास आओर पिछड़ल वर्तमान"
"गौरवशाली इतिहास आओर पिछड़ल वर्तमान"
गौरवशाली इतिहास आओर पिछड़ल वर्तमान एहि दू शब्दसँ, मिथिलाक परिचय देल जा सकैत अछि । इतिहाससँ वर्तमानक दूरि तय करबाक क्रममे जाहि दू परस्पर विरोधी शब्दक प्रयोग करबाक लेल बाध्य भेलौं अछि, एहिके वेदना बुझल जेबाक चाही, नञि कि पटकथाके रोमांच करबाक प्रयास ।
प्राचीन कालहिंसँ मिथिला अपन विशिष्टताके संग अलग जगह बनौने अछि । आन सभ्यता-संस्कृतियों एकर स्वीकारोक्ति करैत छथि, किन्तु योग्यतानुरूप मिथिलाके यथोचित प्रशस्ति देबामे कंजुसी सेहो करैत छथि ।
मिथिलाक उल्लेख रामायण कथामे सेहो अबैत अछि । भगवान श्रीरामके सासुर व माता जानकीक नैहरके रूपमे मिथिलाक परिचय देल गेल अछि, जे कि तथ्यक एक पहलु मात्र अछि । वस्तुतः ई मिथिलाक पावन भूमिके श्रेष्ठताक प्रमाण अछि कि स्वयं जगतजननी जानकी एहि पवित्र माइटसँ जन्म लेलनि । माँ मैथिलीक महानता व मिथिलाक बेटीक पवित्रता तS देखल जाऊ कि जाहि शिव धनुषके पैघ सँ पैघ बलशाली राजा हिला-डोला नञि सकलाह, ओहि शिव धनुषकें सीता बामा हाथसँ उठाके नित्य अड़िपन लगाबैत छलीह ।
भगवान श्रीरामकें मर्यादा पुरूषोत्तम कहल गेल छनि । परन्तु विचारणीय अछि कि - 'मर्यादा पुरूषोत्तम श्रीराम' बनेबामे भगवती सीता मैय्याके कतेक योगदान छलन्हि ? हमरा बुझने ई मिथिलापुत्री जानकी केर पवित्रता, सहनशीलता, धर्मपरायणता एवं पतिव्रता छलन्हि जे हिनक पतिक प्रत्येक निर्णयके, बिना किछु स्वयंके विषयमे सोचने कार्यान्वित कयलनि ।
मिथिलाक बेटीक त्याग व एक पत्नीके रूपमे देल गेल स्वयं केर बलिदानके इतिहास गौण कS देलक आओर श्री राम, मर्यादा पुरूषोत्तम श्रीराम भS गेलथि । ई मिथिलाक माटिक उर्वरता अछि जे अपन बेटीमे पवित्रता, धर्मपरायणता व आदर्शकें बीजारोपण करैत आबि रहल अछि । दुनिया आइ नारीवादके संकल्पना कS रहल अछि मुदा हमरा लोकनिक सदातनीसँ "यत्र नार्यस्तु पूज्यन्ते, रमन्ते तत्र देवता" केर सम्पोषक रहलौं अछि । कोनो प्रकारक उत्सव-महोत्सवक सुअवसर पर आयोजनक शुभारम्भ गोसाऊनिक गीत "जय-जय भैरवि असुर भयाउनि" सँ करैत छी । भारती, मंडन मिश्रजीक पत्नी जे शंकराचार्यके शास्त्रार्थमे हरौलनि, एक उदाहरण छथि मिथिलाक नारी शक्ति आओर सम्मानके ।
वर्तमान समयमे इंटरनेटके सुलभ संसारमे विवाह संबंधी "मेट्रोमोनियल साइट्स" केर अवधारणा आयल । जाहिसँ समाज लाभान्वित होइत आबि रहल अछि । परन्तु मिथिलाक लेल गौरवक विषय थिक जे मिथिलामे एहि प्रकारक व्यवस्था सैकड़ों वर्षसँ चलि आबि रहल अछि । उदाहरण स्वरूप मैथिल ब्राह्मणक विवाहक ऐतिहासिक विवाह-स्थली सौराठक चर्चा करब । सौराठमे प्रत्येक वर्ष सुधक समय विवाह योग्य पुरूषके सभा आयोजित कयल जाइत अछि । आई आनुवंशकीय प्रोद्यौगिकीमे समजातीय, वंश-परम्पराक कुलक जिन्ससँ उत्कृष्ट संततिके प्राप्त कयल जाइत अछि जकरा मिथिलाक पंजी व्यवस्थामे पंजीकार एहि तकनीककें कार्यान्वित करैत छथि एवं सिद्धान्त लिखबासँ पूर्व वर एवं कन्या पक्षक सात-सात पीढ़ीक मूल-गोत्रक अन्वेषण करैत छथि ।
मध्यकालीन भारतमे जखन लगभग सम्पूर्ण भारत मुस्लिम प्रभावसँ प्रभावित छल एवं संस्कृत साहित्य संकटमे छल, ताहि समय मिथिलाक भूमिका ब्राह्मण संस्कृत साहित्य आओर संस्कारकें संरक्षित करैत संरक्षण व संवहन कयलक जे कि आधुनिक काल धरि चलि आबि रहल अछि । स्वo गंगानाथ झाजीके साहित्यिक योगदानक लेल ब्रिटिश सरकार हिनका "सर" उपाधिसँ विभूषित कयलक ।
आजादीक बादक दशकमे मिथिला अपन गौरवशाली विरासतकें आगाँ बढ़ेवामे पिछड़ैत गेल । विद्वता, ज्ञान-विज्ञान, कला-साहित्य व संस्कृतिक लेल शिखरस्थ पर आरूढ़ मिथिला, वर्तमान समयमे गरीबी, अशिक्षा, दहेज प्रथा आदि अनेकों प्रकारक सामाजिक दोषसँ ग्रसित अछि । हमरा लोकनिक आयोजन-उत्सवक विशेष अवसर पर किंवा ओन्हायतहुँ गाबि लैत छी "स्वर्गसँ सुन्दर मिथिलाधाम......" किन्तु एहि स्वर्गमे एतेक दोष कतS सँ आबि गेल तथा एहि दोष सभसँ कोन प्रकारें मुक्त भेल जेबाक चाही से बेशी महत्वपूर्ण अछि ।
एक बहुसंख्यक आबादी पृथक मिथिला राज्यक निर्माणकें सभ समस्याक समाधान मानैत छथि आओर कऐक वर्षसँ एहि दिशामे प्रयासरत् सेहो छथि । प्रबुद्ध पाठकगणकें जानकारी हेतैन जे भाषायी आधार पर राज्यक निर्माण हेतु १९५६ ई. मे "राज्य पुनर्गठन आयोग" केर स्थापना भेल । मैथिली भाषाके आधार पर मिथिला राज्य निर्माण हेतु ज्ञापण देल गेल, परन्तु अत्यधिक वेदनाक संग लिखS पड़ि रहल अछि जे "राज्य पुनर्गठन आयोग" मिथिला राज्य हेतु अनुशंसा तS दूर, एहि पर विचार तक नञि कयलक ।
मैथिली आन्दोलन शक्तिविहीन अछि एहि यथार्थकें स्वीकार करहिं पड़त । बहुवर्गीय विशाल जनसमुदाय रहलाक बावजुदो मैथिली आन्दोलन तथाकथित स्वयंभू ब्राह्मण व कर्ण कायस्थसँ पृथक वर्गके अपनामे नञि जोड़ि पाबि सकला अछि । हलाँकि मिथिलाक विद्या-विभूतिसँ सजल विद्वतजन् द्वारा कयल गेल साहित्यिक कार्यक बलें, मैथिलीके एक भाषाक रूपमे सम्मान भेटल अछि । १९६५ ई.मे साहित्य अकादमीमे सम्मिलित भेनाई एवं २००३ ई.मे संविधानक अष्टम् अनुसूचिमे सम्मिलित भेनाई पैघ उपलब्धि अछि किन्तु एहिसँ आगाँ मिथिला-मैथिलीक लेल किछु नञि भS सकल अछि । एहिसँ बेशीक कल्पना, कल्पने धरि सीमित रहत, जावत् धरि सभ वर्गक सामुहिक सहभागिता नियोजित नञि होयत ।
जहिना मिथिलाके ब्राह्मण केवल मैथिल ब्राह्मणक रूपमे परिचित होइत छथि, तहिना आनो वर्ग यथा यादव 'मैथिल यादव', कोयरी 'मैथिल कोयरी', दुसाध 'मैथिल दुसाध', चमार 'मैथिल चमार' वा मुस्लिम 'मैथिल मुस्लिम' आदि केर रूपमे अनिवार्यतः जानल जेबाक चाही संगहि एहि परिचयसँ गर्वक अनुभव करथि, तखनहिं मिथिला व मैथिलीक व्यापक लक्ष्य प्राप्त करायल जा सकैत अछि ।
एकटा आओर समस्या अछि । जेनां कि मैथिलजन बहुतायत रूपसँ प्रायः महत्वाकांक्षी होइत छथि संगहि अहंकारी सेहो । आपसी संबंधमे मेल-मिलाप नञि रहबाक कारणें, बहुधा देखल जा रहल अछि जे देश भरिमे हजारों मैथिल संगठन भेलाक बावजुदहुँ, सामुहिक प्रयासक बलें मिथिलाक सर्वांगीण विकासक अवधारणा स्वप्नवते अछि । आवश्यकता आकांक्षित अछि किछु निःस्वार्थ व वियोगी व्यक्तिक नेतृत्वक ।
महत्वपूर्ण तथ्यके अपने लोकनिक समक्ष प्रस्तुत करैत निवेदन करब जे मिथिला, एक प्रदेश, एक संस्कृति, एक विरासत केर रूपमे भलेहि पिछड़ि रहल अछि मुदा मैथिलजन लाखोंक संख्यामे अपन व्यक्तिगत क्षमतामे बहुत विद्वान, गुणवान, धनवान एवं सभ प्रकारक सामर्थ्यसँ सामर्थ्यवान छथि । जँ सभ कियो आपसी मतान्तरकें बिसरि एकत्रित भS जाइथ, रंचमात्रहुँ संदेह नञि जे मिथिलाक भाग्योदय निश्चित रूपें होयत ।
मिथिला व मैथिलीक विषय एतेक व्यापक अछि जे लिखनाई कठिन अछि । समय व स्थान कम्म पड़ि जायत । सारांशतः इएह कहब जे जतय साँझ पड़ितहिं घर-आँगनमे दीया-बाती होइत भगवतीक गीत "जगदम्बा घरमे दीयरा बारि एलौं हे ....." सँ नभ गुंजयमान भS जाइत छल, आई एक शांत अन्हारक अन्हरगुप्पीसँ ग्रसित अछि । दिया-बाती तS एखनहुँ होइत अछि मुदा टेमीक लौ मद्धिम भS गेल अछि जकर स्वरूप अन्हार, कारी, घनघोर स्याह रूपमे परिवर्तित भयावह रूप लक्षित भS रहल अछि । राति बढ़ल जा रहल अछि बस एक उम्मीद अछि राति जतेक बढ़ैत अछि, भोर ततबे लSग भेल जा रहल अछि । इत्यलम् । जय श्री हरि ।
सौजन्यसं
संजीब झा.
मधुबनी मिथिला.
१२-०३-२०१८.
मधुबनी मिथिला.
१२-०३-२०१८.
गुरुवार, 8 मार्च 2018
MITHILAKSHAR ABHIYAN
http://www.maithilifonts.in/suryalakshmi-maithili-font.html
अहि लिंक में मैथिलि फ़ॉन्ट अच्छी डोनलोड करू
सिखू आ लिखू और दोसरो के बताओ ,
जेना हिंदी फ़ॉन्ट कुर्ती देव ०१० अच्छी , ओहिना इहो अच्छी ,
https://chat.whatsapp.com/invite/I8IMTrsnJpbBQYYipcDfZI
https://www.facebook.com/m.mishra2010/
जय मैथिल, जय मिथिला
लेबल: MITHILAKSHAR ABHIYAN
बुधवार, 21 फ़रवरी 2018
होली में चलते गोली रंगरसिया
|| होली में चलते गोली रंगरसिया ||
होली में चली गेले गोली रंगरसिया
होली में------------------------------
बहलै पछवा ठीके दुपहरिया
निकसलि घर सँ वसंती बहुरिया
होली के हुड़दंग में सर र र र र र र
फाटि गेलै गोरिया के चोली रंगरसिया
होली में.............
भंग तरंग अंग अछि जागल
बुढ़बो फागुन में देवरा लागल
डम्फा ताल पे गाबै जोगीरा
अंगना में चले टिटौली रंगरसिया
होली में-------------
सतरंगी भरी - भरी पिचकारी
होली खेलथि कृष्ण मुरारी
भेद भाव नई रंग महल। में
" रमण" बनल हम जोली रंगरसिया
होली में चली गेलै गोली ।।
सदस्यता लें संदेश (Atom)


text:
मिथिला प्रकृतिपूजक संस्कृति रहल अछि। ई इलाका शाक्त साम्प्रादाय क इलाका रहल अछि। जे साम्प्रदाय सबसे पहिने महिलाक महत्व कए चिन्हलक आओर उपासना क अधिकार टा नहि बल्कि पुरोहित क काज मे सेहो महिला क सहभागिता शामिल केलक । सनातन हो, बौद्ध हो वा फेर जैन, मिथिलाक महिला सब ठाम अपन एकटा खास महत्व रखैत छथि। हम आम तौर पर सीता, गार्गी, आओर मैत्री क चर्च करैत छलहूँ, मुदा ठेरिका, मल्लिनाथा आओर बौद्ध धर्म वा जैन धर्म मे मिथिलानी कए नजरअंदाज कए दैत छी। एना नहि अछि, जैन धर्मांवली क 19म तीर्थंकर मिथिला क बेटी छलीह। बौद्ध धर्म मे सेहो मिथिलाक कईकटा बेटी अपन महत्वपूर्ण जगह बनेलीह। जतय धरि सनातन धर्म क सवाल अछि न्याय, धर्म आ साहित्य आदि विषय पर मिथिलाक बेटी क अपन एकटा अलग नजरिया हमेशा देखबा लेल भेटैत अछि । मिथिलाक राजनीतिक वजूद मे सेहो मिथिलानी क योगदान महत्वपूर्ण अछि। एक स बेसी बेर महिलानी मिथिला क सिंहासन पर बैसि चुकल छथि। इसमाद मिथिलाक महिला पर एकटा पूरा श्रृंखला अहाँक सोझा राखय जा रहल अछि। एक माह धरि हम अहाँ कए मिथिलाक ओ तमाम महिला क संबंध मे बतायब जे धर्म, राजनीति आओर समाज क निर्माण, विकास मे महत्वपूर्ण भूमिका निभौने छथि। हम ओ महिला क बारे मे अहाँ कए जानकारी देब जे नहि खाली मिथिला बल्कि विश्व स्तर पर अपन नाम स्थापित केलथि आओर धार्मिक, सामाजिक और राजनीतिक दिशा कए नब ठेकान देलथि।प्रस्तुत अछि एहि इसमाद क शोध संपादक सुनील कुमार झाक एहि श्रृंखला क खास प्रस्तुति। ई जे एकटा मिथिलानी छलीह – समदिया
विश्वास देवी
विश्वास देवी मध्यकालीन मिथिला क सुप्रिद्ध विधि विदुषियों मे स एक छलीह । अपन पति पद्मा सिम्हा क मृत्यु क उपरांत 1430 ईशा पश्चात् मे विश्वास देवी राज्य भार ग्रहण केलथि । हिनकर शासन बारह साल धरि चलल, जे मिथिलाक विद्वानक लेल स्वर्णिम काल मानल गेल छल । मानल जाएत अछि जे विश्वासे देवी क शासन काल मे विश्वविख्यात कवि विद्यापति सैवसर्वास्वसरा, गंगा वाक्यावली आओर प्रमाणभूत पुराणसंग्रह जेहन कृती क रचना केलाह । एहि सभटा कृती मे विश्वास देवी क यशोगाथा क वर्णन अछि । यद्यपि ओ लखिमा जेहन महान कवयित्री नहीं छलीह, तखनो संस्कृत क शिक्षा क प्रति हुनकर बेसी रुझान छल । विश्वास देवी क विद्वता आओर साहित्य क प्रति लगावक अनुमान एहि बात स लगाओल जा सकैत अछि जे हुनकर शासन काल में चौदह सौ मिमांनासाकार क एकटा विशाल सभा आओर गोष्ठी क आयोजन मिथिला मे भेल छल । एकर अध्यक्षता अपने विश्वास देवी केने छलथि ।


text:
केंद्रीय प्रत्यक्ष कर बोर्ड (सीबीडीटी) एहि फैसला के मंजूरी देलन्हि अछि। ई डेग सरकारक ओहि फैसला केर बाद उठाओल गेल अछि जाहिके तहत कहल गेल छल कि दस लाख टाका से बेसी सालाना आय बला करदाता सभ के सब्सिडी बला गैस नहि भेटत। एक वरिष्ठ अधिकारी केर कहब अछि कि पेट्रोलियम मंत्रालय क' ई डेटा भेटला से 10 लाख टाका सालाना आय बला टैक्सपेयर्स क' गैस सब्सिडी भेटब अपने आप बंद भ' जायत। हालांकि, किछ लोग पहिने से अप्पन इच्छा अनुसार सब्सिडी छोईड़ देलन्हि अछि। लेकिन एखनहुँ कैको लोग एहेन छैथ, जे सभ एखन धरी सब्सिडी नहि छोड़ने छैथ। एहिलेल आब सरकार खुद जांच करे चाहैत अछि। एक उच्च अधिकारी केर मुताबिक़ जल्दे ई प्रक्रिया शुरू भ' जायत।
मौजूदा समय मे प्रति परिवार 14.2 किलोग्राम के 12 सिलेंडर हर बरख देल जायत अछि। नव एलपीजी कनेक्शन पर सब्सिडी लेबाक लेल उपभोक्ता सभ क' खुद घोषणा करि बतबे परतैन्ह कि हुनकर वार्षिक आमदनी 10 लाख टाका से कम अछि।


text:
दरभंगा : पछिला तीन बरखसँ लगातार मिथिलाके छात्र एवं क्षेत्रकेँ विकासक लेल मिथिला स्टूडेंट यूनियन गैर राजनीतिक छात्र संगठन नव-निर्माण हेतु दृढ़ संकल्पित अछि। संगठन मिथिलाक अनेको समाजहित मुद्दा लेल केेन्द्र आ बिहार सरकार पर दबाव बनाबैत आबि रहल अछि। मिथिलाकेँ धरोहर, संस्कृति, बौद्धिक संरक्षण एवं औद्योगिक विकास हेतु आधुनिक कल-कारखाना केर निर्माण लेल केंद्र संगहि राज्य सरकारकेँ खिलाफ सदिखन आवाज बुलंद करैत आबि रहल अछि।
एमएसयू राष्ट्रीय प्रवक्ता विद्याभूषण राय प्रेस विज्ञप्ति द्वारा जानकारी करउलनि अछि जे आय 3 मई, बृहस्पतिदिन दरभंगा स्थित बहुउद्देश्यीय भवनमे मिथिला स्टूडेंट यूनियन केर तेसर स्थापना दिवसक शुभ अवसर पर 'नव मिथिला-संकल्पित मिथिला' केर वर्तमान परिदृश्यमे युवाक भूमिका संगहि कार्यकर्ता सम्मान समारोह केँ आयोजन होमए जा रहल अछि। ग्रामीण इलाका केर सुदूर क्षेत्रसँ सैकड़ों केर संख्यामे युवा सेनानी बहुउद्देश्यीय भवन पहुँचि मिथिलाक वर्तमान विकासशील मुद्दाक वास्ते केंद्र आओर राज्य सरकारकेँ खिलाफ जमिकय हल्ला-बोल करताह।
मिसू प्रवक्ता आजुक कार्यक्रमक वास्ते लोकतंत्रके चारिम स्तम्भ अर्थात पत्रकार लोकनिसँ विशेष सहयोग करबाक सेहो अपील कएलनि अछि संगहि प्रेस विज्ञप्ति द्वारा समस्त मिथिलावासी केर आजुक कार्यक्रममे उपस्थिति देबाक संगहि लड़ि रहल सेनानी केर आशिर्वाद आओर मार्गदर्शन वास्ते आमंत्रित कएलनि अछि।
आजुक कार्यक्रममे मिथिलाक प्रतिष्ठित कलाकार लोकनि सेहो आमंत्रित छथि। कलाकारक हुजुममे माधव राय, राधे भाई, जुली झा, पवन नारायण, अंजना ईशर, निशा झा, दयाशंकर झा आओर रानी झा आमंत्रित छथि।


text:
कहैए राति सुनि लिअ सजन, आइ अहाँ तँ जेबाक जिद जूनि करू।
इ दुनियाक डर फन्दा बनल, इ बहाना बनेबाक जिद जूनि करू।
अहाँ बिन सून पडल भवन बलम, रूसल किया हमरा सँ हमर मदन,
अहाँ नै यौ मुरूत बनि कऽ रहू, हमरा हरेबाक जिद जूनि करू।
इ चानक पसरल इजोत नस-नस मे ढुकल, मोनक नेह छै जागल,
सिनेह सँ सींचल हमर नयन कहल, अहाँ कनेबाक जिद जूनि करू।
अहाँ प्रेम हमर जुग-जुग सँ बनल, हम खोलि कहब अहाँ सँ कहिया धरि,
अहाँ संकेत बूझू, सदिखन इ गप केँ कहेबाक जिद जूनि करू।
कहै छै मोन "ओम"क पाँति भरल प्रेम सँ, सुनि अहाँ चुप किया छी,
इ नोत कते हम पठैब, उनटा गंगा बहेबाक जिद जूनि करू।
(बहरे-हजज)


text:
नीरवताक विशालतामे सूतल गहन रत्रि ! घनघोर अन्हरियाक निन्न जेना कौखन
बिजुरीक छटा भंग कऽ दैत छैक। गहन अन्हरियाक सौन्दर्यक कल्पनामात्र आनन्ददायक।
काजर-कलापक कमनीयताक कृपा जे अन्हरिया रातुक नीरवताकें एहन चिक्कण बनौलक
अछि। जँ अन्हरियाक वैशिष्टय नहि होइत तँ सर्प एवं साधु एकर माहात्म्यक प्रशस्ति गबितथि
किएक? मिझाएल बिजुलीक इजोत सँ जहिना एक बेर लोक भको-भंग भऽ जाइत अछि तहिना
अचानक अन्हरियाक अवसान सँ कतेको काज मे भाङठ पड़ि जाइत अछि। कमलक कोमलताक
कमनीयता अन्हरियाक कोरा मे क्रीड़ा करैत सूर्यक प्रकाशक प्रतीक्षा मे रहैत अछि।
घनीभूत विचारक स्थापनाक लेल अन्हरियाक नीरवताक आवश्यकता। गहन रात्रिक
नीरवताक मध्य बेसि कऽ प्राचीन ऋषिलोकनि शान्तिक कल्पना कयने छलाह। ओहि शान्तिक
कल्पना कोनो आध्यात्मिक रूप मे नहि, प्रत्युत् पार्थिव रूप मे ओ लोकनि कयने छलाह। 'अन्नम्
ब्राहृ'क उद्घोषणा यदि ताहि दिन मे नहि भेल रहैत तँ को अजुका तिनहत्था जवान थोड़े
भगवानक अस्तित्व पर सन्देह करैत? औंघी कें शान्त करबाक लेल गम्भीर निद्राक
आवश्यकता। शान्तावस्थाक लेल नीरव वातावरण अपेक्षित। बेला-माहात्म्यक पुजारी
कुसुमसायक बेलाक नीरव स्थितिक अध्ययनक हेतु रातिक राति जागि तपस्या कयने छलाह,
मुदा तैयो ओकर विशालताक पूर्ण ज्ञान हुनका नहि भेल छलनि।
राधाक लेल व्यग्र कृष्ण ! बतहबा कृष्णक लेल भेल छथि बताहि राधा। दुहू गोटे अपन
जीवनक शान्तिक खोज मे व्यग्र। नीलगगनक दिस दुहु गोटे टकटकी लगौने छथि, मुदा
नीलगगन अपन अहंकारमे एतेक मदान्ध भेल अछि जे ओ हिनका लोकनि दिस मटकीयो
मारिकऽ नहि देखैत अछि। नीलकमल, अपन सौन्दर्य पर मुग्ध आ'र 'राधा-कृष्ण' अपन 'कारी-
गोर' रंगक सम्मिश्रण पर, आ'र ई दुहू गोटे नीलगगन कें हीन बुझि ओकर उपेक्षा कऽ रहल
छथि। तथापि अपन-अपन विरहाग्नि कें शान्त करबाक हेतु ओ लोकनि नीलगगनसँ जलक
अपेक्षा रखैत छथि। नीलगगन हिनका लोकनिक रूप गर्वक उपेक्षा करैत हिनकालोकनिक
विरहाग्नि कें बढ़ेबा मे योगदान कऽ रहल छथिन। एक दोसराक उपहास और उपेक्षा ! स्निग्ध
प्रेमक अभाव आ'र उपेक्षित स्नेहक बिक्री !! यैह भेल संसारक दैनन्दिन नियम आ'र
वास्तविकता। मुदा मत्र्यलोकक तिनहत्था भगवानक उपेक्षा भने कऽ लियय मुदा एहि घृणित
वातावरण सँ अपनाकें मुक्त करबामे अद्यावधि असमर्थ रहल अछि। राधाकृष्णक नाम मात्र
प्रतिकात्मक ! व्यावहारिक जीवनक संकेत मात्र। मिथिलाक माँटि, जे कहियो पिण्ड बनौने छल,
ताहि आधार पर अवतरित भेल छलाह मर्यादा पुरुषोत्तम राम; तों अद्यावधि ई वि•ाास बनल
अछि जे पुनः-पृथ्वी पर एहि मिथिला अंचल मे मैथिलीक आविर्भाव होयत, जे संसार कें पुनः
पूर्ण शान्ति प्रदान करतीह आ'र अगत्ती तीनहत्था जवान कें आगा बढ़बाक बल देथिन। राधा-
कृष्ण, सीतारामक प्रतिमूर्त्ति मात्र युग प्रतिनिधि, आ'र किछु नहि। प्रकृति पुरुष कोनो अदृश्य
ई•ार नहि, प्रत्युत् युगक कम एवं क्रियाशील व्यक्ति ! आदर्श पर चलनिहार व्यक्तिये युग-पुरुष
वा प्रकृति-पुरुष। मानव संकल्प युग-पुरुषक महान गुण। संकल्प के दृढ़ कैनिहार वैह कुसुम,
जकर प्रस्फुटन आ'र विलयन प्रतिदिन मनुष्यक ह्मदय मे नवीन आशाक संचार करैत अछि।
कुसुमक कतेक रूप-धीर, स्थिर, शान्त, सुन्दर, आकर्षक, कमनीय, कोमल, सुगन्धित, सुभाषित,
सर्वगुणसम्पन्न, सौन्दर्यवध्र्धक आशा संचारक आ'र संगहि संग प्रेरक सेहो।
बहिर्जगतक सौन्दर्य--कुसुम ! अन्तर्जगतक आत्मा-कुसुम ! अमरआत्माक आधारशिला-
कुसुम ! कुसुमक कियारी मे कतोके वर्ग, मुदा कुसुमक प्रेमी सभ क्यो। जीवन आ'र संसारक
प्रेमी भेल कुसुमक प्रेमी। कुसुमावलीक नीलकमलक पाछाँ भगवानो बौआइत छथि। किएक ?
नीलकमल वीतराग। नीलकमल मे नीलगगनक दुर्गुण नहि। नीलकमलक कियारी चारूकात
मँह-मँह करैत अछि जेना नवविवाहित कनियाँक आँचर!
नीलकमल कें देखिते नीलगगनके डाह होइत छैक, किएक तँ नीलगगनक सौन्दर्य
नीलकमलक समक्ष निष्प्राण बुझना जाइत अछि।
ताराक सजल बरियाती चलल अछि नील कमलक बियाह करयबाक लेल। तिमिराच्छन्न
मेघ ताराक बरियातीक लेल मार्ग प्रशस्त कऽ रहल अछि। 'आषाढ़स्य प्थम दिवसे'क अभ्युत्थान
मे एखन अनेक बिलम्ब छैक। नीलगगनक आँखि नोर सँ डबडबायल अछि ! मेघो अपना पेट मे
ताराक अमार लगौने अछि। तारा बिनु शोभे कोन? नीलकमलक बियाहक श्रृंगारक हेतु समस्त
कुसुम समाज उठि कऽ आयल अछि। बरियाती मे ताराक झुण्ड; साक्षीक रूप मे नीलगगन
आ'र मंत्रक रूपमे ऋग्वेदक ऋचा उपस्थित छल। नीलकमलक हाथ-माथ लाल होमऽ बला
छैक। सभ किछु जेना पूर्व निर्धारित हो ! ज्येष्ठक महिम मास ! ग्रीष्म-वर्षाक संधिस्थल मे
नीलकमलक हाथ नोतल जायत, यैह प्रकृति कें मंजूर। मेघक भाँभट देखि कऽ कालिदास सेहो
कानऽ लगलाह जे सभटा मेघ बरसिये जायत तँ हमर दूत भऽ कऽ कोन मेघ जायत? मुदा एहि
मे ककरो दोष नहि। नीलकमल वैह मैथिलीक स्वरूप, जकरा पर कहियो आधारित भेल छल
रामक मर्यादा, कृष्णक प्रतिष्ठा
आ'र पुरुषक विराट् रूप। अधुना आवश्यकता छल केवल शा•ात आस्था कें नीलकमल कोमल
कर सँ कर्नठ बनायब--प्रकृतिक अदृश्य एवं अज्ञात प्रदेश पर जे तिनहत्था जवानक आक्रमण
शुरु भेल छल ताहि अभियान मे ओकरा आ'र कर्मठ बनायब। किएक तँ कर्मठ हाथे सँ
नीलकमलक जड़ि सँ मोथाक जंगल साफ कऽ कऽ ओकरा चतरबाक अवसर देल जयतैक।
प्रकृति पर विजय सँ नीलकमल, नीलगगन धरि पहुँचि ओकरा ओतऽ शान्ति संदेशक शंखनाद
कऽ सकत। नीलकमलक विजय नीलगगन मे मनुष्यक प्रगतिक संकेत मात्र।


text:
नयी दिल्ली : इंडियन मुजाहिदीन क संस्थापक यासीन भटकल क गिरफ्तारी बिहारक रक्सौल स भेल या फेर ओ फसीह जेना कोनो तेसर देश मे गिरफ्तार क भारत आनल गेल एहि पर भ्रम क स्थिति अछि। भारतीय खुफिया एजेंसी अपन आॅपरेशन कए एतबा गुप्त रखने छल जे ककरो कानो कान खबरि नहि भेल जे देशक एतबा पैघ दुश्मन भारत-नेपाल सीमा स गिरफ्तार कैल जा चुकल अछि। खुफिया सूत्र क कहब अछि जे भटकल कए भारत-नेपाल सीमा स गिरफ्तार करबाक दावा जरूर भ रहल अछि, मुदा एहि पूरा मिशन मे तीनटा देश क खुफिया जांच एजेंसियां सक्रिय छल। भटकल क गिरफ्तारी भारत या नेपाल मे नहि बल्कि कोनो तेसर देश मे भेल। सूत्र क इ दावा सेहो अछि जे भटकल कए नेपाल द कए भारत आनल गेल अछि। एजेंसी एकटा रणनीतिक तहत भारत-नेपाल सीमा पर स्थित रक्सौल मे ओकर गिरफ्तारी देखा रहल अछि। ज्ञात हुए जे फसीह क गिरफ्तारी पर भारतीय एजेंसी क व्यवहार स अंतरराष्टÑीय संबंध प्रभावित भेल छल। फसीह क गिरफ्तारी करब पुलिस भारतक आग्रह पर क त लेलक मुदा भारत इ मानबा लेल बहुत दिन तक तैयार नहि छल ले ओकर आग्रह पर अरब पुलिस फसीह कए गिरफ्तार केलक अछि। ज्ञात हो जे फसीह भटकल क दाहिना हाथ छल। फसीह कांड स सीख ल भारतीय एजेंसी एहि बेर चलाउल गेल अभियान कए एतबा गुप्त रखलक जे बिहार क किछु शीर्ष पुलिस अधिकारी कए अलावा ककरो इ जानकारी नहि छल जे 12 राज्यक पुलिस जेकरा ताकि रहल अछि ओ बिहार पुलिसक कब्जा मे अछि। राज्यक एकटा पैघ पुलिस अधिकारी क कहब अछि जे जखन बिहार अंदर भटकल क पूछताछ कोन ठाम भ रहल अछि इ जानकारी हमरा सब लग नहि अछि त ओकर गिरफ्तारी कोन ठाम आ केना भेल इ के कहत। ओना बिहार पुलिस प्रमुख अभयानंद जरूर कहला जे इ बिहार पुलिस अछि जेकर सहयोग स राष्ट्रीय जांच एजेंसी (एनआईए) आ अन्य सरकारी एजेंसी कए भटकल क गिरफ्तारी संभव भेल। ओना ओ सेहो इ नहि बतेलथि जे भटकल कोन ठाम स कोना गिरफ्तार भेल आ ओकरा स कोन ठाम पूछताछ भ रहल अछि। पूर्वी चंपारण क पुलिस अधीक्षक विनय कुमार सेहो बस एतबा कहला जे भटकल रक्सौल सीमा पर गिरफ्तार कैल गेल। कुमार क अनुसार भटकल किछु दिन स अपन मित्र क संग नेपाल मे ठहरल छल। एहि संबंध मे पुख्ता जानकारी भेटलाक बाद एनआईए आ आईबी ओकर भारत एबाक ताक मे छल। बुधदिन राति मे जहिना भटकल सीमा क भीतर आयल ओकरा ओकर सहयोगी असदुल्लाह अख्तर उर्फ जकरूल्लाह उर्फ तबरेज क संग स्थानीय पुलिस, एनआईए आ आईबी क टीम गिरफतार क लेलक। मोतिहारी पुलिस लाईन मे ओकरा स गहन पूछताछ भेल फेर मुख्य न्यायिक दंडाधिकारी क अदालत मे ओकरा पेश कैल गेल, जाहि ठाम स तीन दिन क ट्रांजिट रिमांड पर एनआइए ओकरा लेलक आ पटना विदा भेल। शुक्रदिन विशेष विमान स ओकरा दिल्ली ल जाएत। गिरफ्तारी चाहे जतए स हुए मुदा एहि पूरा अभियान मे बिहार पुलिस क भूमिका सराहनीय रहल आ बिहार पुलिस अपन विश्वसनीयता कायम केलक। पिछला किछु दिन पहिने जेना दरभंगाक एसपी एक बिना सूचना देने आतंकी कए उठाउल गेल ताहि स बिहार पुलिस क विश्वसनीयता पर सवाल ठार भ गेल छल। एहन मे एहि प्रकारक गुप्त अभियान क हिस्सा बनब बिहार पुलिस लेल गर्व क गप अछि, किया त इ गिरफ्तारी केतबा महत्वपूर्ण अछि एकर सबूत एहि स भेटैत अछि जे राष्टÑीय सुरक्षा सलाहकार मेनन गिरफ्तारी क सूचना तत्काल प्रधानमंत्री कए देलथि आ एहि स इ सेहो ज्ञात होइत अछि जे इ अभियान महज भारतीय खुफिया एजेंसी तक सीमित नहि छल, इ एकटा अंतरराष्टÑीय अभियान क तहत क्रियान्वित भेल। आब देखबाक चाही जे अदालत एतबा दिन लगबैत अछि एकरा सजा क अंतिम दलान तक पहुंचेबा मे। इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa
-
Karnatakak rahay wala Bhatkal Darbhanga ke seho badnaam ka delak. Dekhwak chahi je ehi atankwadi ke katek din me saza hoit chhai.
Comments are closed.


text:
सब पंचायत मे बनत 10-10टा पोखरि, भेटत पांच लाख गोटे कए रोजगार
पटना । बिहार सरकार राज्य मे पोखरिक जाल बिछेबाक एतिहासिक फैसला केलक अछि। एकरा अहां इ’समाद मे आयल रिपोर्ट क असर नहि कहि सकैत छी, मुदा इ’समाद पोखरि क महत्व पर बेर-बेर चर्च करैत रहल अछि। इ’समाद लेल इ एकटा पैघ उपलब्धि अछि जे तिरहुत राज क राजा नरेंद्र सिंह क नारा पग-पग पोखर…..क सिद्धांत कए बिहार सरकार एक बेर फेर स दोहरेबाक फैसला केलक अछि।
जानकारी क अनुसार सरकार सब पंचायत मे 10-10टा पोखरि क निर्माण करेबाक फैसला लेलक अछि। बिहार मे कुल 8411टा पंचायत मे एक अप्रैल स एहि योजना पर काज शुरू भ जाएत। 60 दिनक भीतर कुल एक लाख पोखरिक निर्माण भ सकत। एतबा पैघ संख्या मे पोखरि क एक संग निर्माण केवल 17वीं सदी मे तिरहुत क राजा नरेंद्र सिंह क शासनकाल मे भेल अछि। ओ तिरहुत कए बाढ आ सूखाड स बचेबा लेल विभिन्न आकार क करीब एक लाख पोखरिक एक संग निर्माण करेने छलाह। नरेंद्र सिंह कए तिरहुतक अर्थशास्त्री सेहो मानल जाइत अछि। ओ क्षेत्र कए आर्थिक संपन्नता हासिल करेबा लेल एहि पोखरि सबहक उपयोग मात्र सिंचाई आ जल संचय लेल नहि केलथि बल्कि माछ आ मखान क पैघ पैमाना पर खेती शुरू करबा लेल लोक कए प्रोत्साहित केलथि। हुनकर देल नारा- पग पग पोखर माछ मखान, बाद मे आर्थिक उत्थान क नारा क स्थान पर मिथिला क सांस्कृतिक पहचान क नारा क रूप मे प्रयोग कैल जा रहल अछि।
राजा नरेंद्र सिंह क कई साल पुरान एहि विजन कए आखिरकार बिहार सरकार अपना रहल अछि। मनरेगा क तहत भ रहल एहि पोखरि निर्माण स करीब एक लाख परिवार कए रोजगार भेटत। इ पोखरि औसतन 25 मीटर लंबा, 25 मीटर चौडा आ तीन मीटर गहीर होएत। संगहि इ पोखरि सब निजी जमीन पर कोरल जाएत, जाहि स करीब पांच लाख परिवार कए फायदा पहुंचत। एतबा पैघ पैमाना पर पोखरिक निर्माण स एक दिस जतए भूमिगत जल स्रोत क स्तर मे सुधार होएत ओतहि वर्षा जल क संचयन सेहो पैघ पैमाना पर भ सकत। बाढ क समय मे नदी स ऊनल जल क संचयन मे सेहो इ पोखरि सब मददगार साबित होएत। सरकारक कहब अछि जे इ एक लाख परिवार क संपत्ति होएत आ खेत मे सिंचाई लेल उपयोगी साबित होएत। सरकारक कहब अछि जे एहि पोखरि सबहक उपयोग माछ पालन आ मखान क खेती मे सेहो कैल जा सकत। सरकार क पूरा परियोजना अगर सफल भेल त मिथिला संगहि पूरा बिहार एक बेर फेर सूखाड आ बाढ सन समस्या स मुक्त भ जाएत आ जल संचय लेल आदर्श भ जाएत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
बिहार सरकार अपनेलक पग-पग पोखरि क सिद्धांत
सब पंचायत मे बनत 10-10टा पोखरि, भेटत पांच लाख गोटे कए रोजगार


text:
नगर परिषद कार्यपालक पदाधिकारी दिनेश राम कहला कि शहर केँ सफाई आब आउट सोर्सिंग केर हवाले क' देल गेल अछि। पहिल चरण म' 21 वार्ड म' सफाई केर जिम्मेवारी बांका केँ संस्था क' सौपल गेल अछि। क्रय समिति सह सशक्त स्थायी समिति द्वारा एहि संस्था केर चयन कायल गेल छल। शेष वार्ड म' तत्काल नगर परिषद द्वारा अप्पन स्तर सँ डोर टू डोर सफाई व्यवस्था शुरू कायल गेल अछि। जाहिके सुचारू रूप सँ चलेबाक लेल आउट सोर्सिंग केर सहयोग सेहो
एहि मौका पर अनुमंडल पदाधिकारी जहांगीर आलम केँ उपस्थिति एवं दिनेश राम कार्यपालक पदाधिकारी द्वाराकर्मी ड्रेस, कचरा उठाव ट्रॉली आर सीटी के साथ 40 वार्ड में सफाईकर्मि सभ केँ भेजल गेल। एहि अवस पर कैको वार्ड पार्षद सेहो उपस्थित छलाह। एसडीओ सफाई कर्मि सभ केँ कला भवन परिसर म' संबोधित करैत कहला कि शहर केँ सफाई केर जिम्मेवारी आप अहाँ सब पर अछि। पूरा तन-मन सँ शहर केँ सफाई करि। जाहि सँ शहर साफ सुथरा रहला पर सुन्दर देखार देत। डोर टू डोर कचरा उठेला सँ सड़क पर जे कचरा लोग द्वारा फेकल जायत अछि ओहि समस्या सँ शहर के' मुक्ति भेटत संगहि लोग सभ केँ कचरा फेकबाक समस्या केँ समाधान सेहो भ' जायत।